A. 


_- 


i 


Godišnji koncerti 
Premijerni 
program 
novog 
umjetničkog 
voditelja 
Umjetnička 
“suradnja 


LADO 
BLOJKORI 
zajedničkom 
kolu 


Šara UVODNIK 
ZAGREB a 
CAPITAL OF CROATIA .= where Cent nal European eharm : skome kraju, ostvarenom uz pomoć 
meets Modi. ferranean bifesty le O S TO \ 1 evi: eine sezone počeo 
nena l j je predstavljanjem nove koreografije 


»Po zelinskom kraju" našeg surad- 
nika, koreografa Ivice Ivankovića, a 
u glazbenoj obradi voditelja orkestra 


zako HRISTMAS 
zareb GG) C 


infozagreb.hr 


Grad Zagreb 


Republika 
Hrvatska 
Ministarstvo 
kulture 
Republic 

of Croatia 
Ministry 

of Culture 


suradnje 


Osvrnemo li se na događanja u proteklih 12 mjeseci, mogli bismo 
zaključiti kako je za jedini nacionalni profesionalni folklorni ansambl u 
Hrvatskoj 2016. godina po mnogočemu bila prekretnica u radu 


ako smo sezonu započeli stručnim 
skupom za nastavnike, odgojitelje i 
profesore - suorganizacijom s Agen- 
cijom za odgoj i obrazovanje - poče- 
tak koncertnih aktivnosti obilježila 
je iznimno uspješna korizmena tur- 
neja u sklopu koje smo izveli oratorij 
»Kalvarija“ Ljube Stipišića Delmate. 

Nedugo zatim, nakon stanke od 
27 godina, obnovljena je suradnja 
sa srpskim nacionalnim folklor- 
nim ansamblom Kolo. U vremenu 
prevelike usredotočenosti na sebe 
same, utvrdili smo važnost dijeljenja 
istovrsnih folklornih iskustava. U 
vremenu u kojem kulture - stapajući 
se u jednu makrosliku - postupno 
gube svoju posebnost. U razgovoru s 
direktorom Kola Vladimirom Deki- 
ćem prepoznali smo važnost održa- 
vanja onoga što nas ne odvaja, nego 
izdvaja. Zbog specifičnosti i kvalitete 
plesača-pjevača i glazbenika naše 
raznovrsno naslijeđe nimalo ne 
zastarijeva, nego ostaje izvanvre- 
mensko. 

Zajednički program ,Ruku pod 
ruku" bio je zaogrnut jedinstvenim 
produkcijskim ruhom u režiji nagra- 
đivanog Nikole Ljuce, uz potporu 
tehničke ekipe koja je maestralnu 
izvedbu umjetnika obaju ansambala 
uspješno popratila na oba koncerta. 
Publika je bila na nogama, a odjeci u 
medijima bili su iznimno pohvalni. 
Neposredno nakon spuštanja zastora 
u zagrebačkom HNK i gromoglasnog 
pljeska kojim su umjetnici nekoliko 
puta pozivani na bis, za LADO je 
uslijedila povijesna promjena koja 


navješćuje nove umjetničke smjer- 
nice u 67-godišnjem djelovanju 
Ansambla. 

Nakon gotovo 25 godina umjet- 
ničkog vodstva Ive Ivančana, četve- 
rogodišnji mandat umjetničkog 
voditelja Ansambla LADO 18. travnja 
preuzeo je Andrija Ivančan. Uz nove 
plesne voditelje i asistente, Vlatku 
Hlišć i Alana Šuškovića, te uz obilje 
novih ideja, drukčijim pristupom i 
promjenama u načinu rada, uslijedio 
je zaokret iu umjetničkom rukopisu 
našeg ansambla. Andrija je svoju 
viziju pretvorio u stvarnost i umjet- 
nički korpus ubrzo uveo u nov način 
prezentacije scenskog folklornog 
izraza. 

Prve su se promjene novog 
voditelja očitovale nakon samo tri 
tjedna, kad je Ansambl LADO održao 
proljetni plesni koncert u HNK u 
Zagrebu: dosljedan izvornosti, pre- 
zentirao ih je na nov način. Nizali 
su se iznimno zapaženi nastupi, a 
uspješnost našeg novog umjetničkog 
voditelja potvrđena je nagradom 
»Zvonimir Ljevaković", koju je 
Andrija Ivančan dobio 12. lipnja, 
na proslavi 70. obljetnice osnutka 
Zagrebačkog folklornog ansambla 
dr. Ivana Ivančana u KD Vatroslava 
Lisinskog. 

Redale su se plesne izvedbe u 
sklopu ljetne turneje, tijekom koje 
smo se ponovno vratili na Dubro- 
vačke ljetne igre, a prvi put nastupili 
smo u Pagu. U prvom dijelu godine 
LADO je sudjelovao u projektu 
obnove narodnih nošnji u cvelfer- 


Alana Kanskog. 

Nakon uspješne suradnje s Hrvat- 
skom nadbiskupskom konferencijom 
na proslavi 25. obljetnice uvođenja 
vjeronauka u škole, LADO je započeo 
niz cjelovečernjih plesnih godišnjih 
koncerata, praizvevši program u 
spektakularnoj budimpeštanskoj 
dvorani Miipa, pred prepunim audi- 
torijem i uz pomoć Veleposlanstva 
RH u Budimpešti. 

Program ,Pokraj vode Drave" bio 
je posvećen dugogodišnjem direktoru 
i umjetničkom voditelju dr. sc. Ivanu 
Ivančanu, u povodu obilježavanja 
desete godišnjice njegove smrti. 
Upravo zato program je predstav- 
ljen u njegovim rodnim Molvama, 

a uspješni nastupi nastavljeni su u 
HNK u Zagrebu, HNK u Varaždinu, 
KD Vatroslava Lisinskog te u Grad- 
skom vrtu u Osijeku. 

Spektakularna završnica godiš- 
njih koncerata bila je u Spaladium 
Areni u Splitu, u kojoj je LADO 
nastupio prvi put u svojoj povije- 
sti, pred 4000 gledatelja. Uz goste 
KUD-a Jedinstvo iz Splita, program 
je izveo u produkcijskom ruhu naših 
suradnika iz Mediteran produkcije. 
Scenske vizualizacije za sve godišnje 
koncerte pripremao je venezuelski 
slikar i scenograf Patricio Alejandro 
Agiiero Marino, a likovno obliko- 
vanje svjetla povjereno je Vesni 
Kolarec. 

Prosinac nam je prošao u znaku 
suradnje s poljskim prijateljima iz 
nacionalnog folklornog ansambla 
Slask, u sklopu koje smo realizirali 
nekoliko radionica na kojima su 
umjetnici jednog i drugog ansambla 
imali prilike učiti tradicijsko pjeva- 
nje - ojkanje i pjesmu ,Helokanie". 
Sve su to predstavili publici u dvorani 
Ansambla LADO, s najavom zajednič- 
kog koncerta u Zagrebu već sljedeće 
godine. Koncertna sezona završena 
je uvijek emotivnim božićnim vokal- 
no-instrumentalnim koncertima, u 
vjeri da će godina pred nama biti još 
uzbudljivija, izazovnija i uspješnija. 

I ove je godine Ansambl LADO impresivan program svojih aktivnosti 
obogatio novim sadržajima, pažljivo raspoređujući koncertne nastupe, 
humanitarne priredbe i nove kreativne pothvate na širokom prostoru 
mnogih hrvatskih regija i primajući za to zaslužena priznanja 


Dvorana puna ponosa 


piše KARINE KARIBIAN FILIPOVIĆ, osnivačica i potpredsjednica IWCZ-a 


pomoći institucijama u 
Hrvatskoj, osobito onima 
koje se brinu o osobama s 
posebnim potrebama. 
Prije toga nazočnima 
se obratila Nevenka Adria 
Weissmann, voditeljica 
za međunarodne odnose 
Ansambla LADO, koja ih 
je upoznala s djelovanjem 
Ansambla na domaćim i 
svjetskim pozornicama, 
ali i sa svim onim što tomu 


Međunarodnog kluba 

žena Zagreb (IWCZ, The 
International Women's Club 
of Zagreb), na kojoj je bilo 
nazočno više od 140 članica, 
održana je 13. rujna 2016. 
godine. Međunarodni klub 
žena Zagreb osnovan je 1994. 
itad je imao 40 članica. 
Neprofitna je organizacija 
koja okuplja žene svih 
nacionalnosti radi promicanja 
razumijevanja i uvažavanja 


Hrvatske. Nakon više od dva 


desetljeća postojanja klub ima 
230 članica iz međunarodne, 
diplomatske i iseljeničke 
zajednice. 

Prvi godišnji susret 
Međunarodnog kluba žena 
Zagreb svojim je nastupom 
uveličao Ansambl LADO, jedna 
od ikona hrvatske kulture, koji 
je tom gestom odao priznanje 
radu kluba koji, među ostalim, 
organizira humanitarne akcije 
za prikupljanje financijske 


prethodi, a zaklonjeno je od 
očiju javnosti. 
Nastup Ansambla LADO 
oduševio je članice kluba 
i goste, a hrvatske članice 
nisu krile uzbuđenje i ponos 
dojmljivim performansom 
punim tonova, ritma, glasova 
i veličanstvenih kostima koji 
su ispunili cijelu dvoranu... 
Kao strankinja, da sam 
tog dana bila Hrvatica 
- osjećala bih se veoma 
ponosnom! - 


S r e t n O U Ladu nikada nije nedostajalo ljubavi. Stoga nas posebno veseli kada mjesto 
3 uGodišnjaku zauzme vijest o vjenčanjima naših umjetnika. Na popis Ladovaca 


Anai 


okrunjenih brakom ove smo godine upisali Mateja Gluščića. 
Drugog jesenskog dana u Crkvi sv. Anastazije u Samoboru zvonila su 
zvona za Mateja i Anu Gluščić. Njihova ljubav rodila se devet godina nakon 


proći bez pjesme kolega iz Ansambla LADO, na čemu im je mladi par posebno 
zahvalan, a Bojan Kavedžija, prvak Ansambla LADO, otpjevao je »Ave Mariju". 

Kao što im je to poželjelo 220 uzvanika koji su pljeskom nagradili njihovo 
vjenčanje, tako im i LADO od srca želi dugu i sretnu ljubav. (L. Z.) 


M ate . 1 poznanstva u Folklornom ansamblu Mladost iz Samobora. Vjenčanje nije moglo 
JE 


snimka PRIVATNA FOTOARHIVA MATEJA GLUŠČIĆA 


CROATIA 


SIN? 


Superbrend 
na tržištu 
kulture 


Ansambl LADO i ove je godine 
prepoznat kao jedan od najboljih 
brendova na hrvatskom tržištu, 
pa i dalje nosi titulu Superbrands 
u kategoriji Kultura. Oznakom 
Superbrands obilježeni su samo 
oni brendovi koje su Stručno 
vijeće i potrošači - po kriterijima 
kvalitete, različitosti, pouzdanosti 
i emotivnog učinka - ocijenili 
najvišim ocjenama. 

Zahvaljujući organiziranosti, 
predanosti i profesionalnom 
pristupu svakog pojedinog 
umjetnika, koncerti Ansambla 
LADO jedinstven su doživljaj u 
kojem spoj tradicije, raznolikosti 
plesnog i glazbenog izričaja te 
raskoš originalnih narodnih nošnji, 
oduševljava publiku u zemlji i 
inozemstvu. 

Uz mnoge domaće i inozemne 
nagrade, LADO je svojim 
interpretacijama osvojio publiku 
u Hrvatskoj i svijetu, o čemu 
svjedoče reakcije oduševljene 
publike, ali i mnogi napisi i stručni 
osvrti u medijima. Bogata riznica 
narodnog ruha i tradicijskih 
instrumenata, kao i lakoća 
preobrazbe iz plesnog ansambla 
u folklorni zbor, našem jedinom 
profesionalnom folklornom 
ansamblu priskrbljuje prestižnu 
titulu Superbrenda na tržištu 
kulture. (L.Z., K.D.) 

NOVI UMJETNIČKI VODITELJ 


Andrija Ivančan 


piše Dolaskom Andrije Ivančana na mjesto umjetničkog voditelja 
DENIS DERK . s. . . 
Ansambla LADO uvedene su i značajne promjene u programskoj 
ae koncepciji, vidljive već u prvim mjesecima njegova mandata. 
KENJI i PETRA Programiranim tjelesnim pripremama članovi Ansambla postigli su 
SLOBODNJAK — top-formu, potrebnu za iznimno zahtjevne zadaće koje ih očekuju 
u 2017. godini, kad će nastupati u velikim sportskim dvoranama, 
pred tisućama gledatelja, u megaprodukciji i s unaprijed utvrđenim 

repertoarom izvornih folklornih koreografija. 


iplomirani etnolog i polonist Andrija Ivan- 
čan od travnja 2016. umjetnički je ravna- 
telj Ansambla LADO. Iza njega su plesni 
koncerti nazvani ,,Pokraj vode Drave*, 
započeti u Budimpešti, završeni trijumfal- 
nim nastupom u splitskoj Spaladium 
Areni, ali i vrlo uspješna, tradicionalna 
Ladova božićna turneja. 


Iza vas je osam mjeseci rada s Ansam- 
blom LADO. U kakvom je stanju Ansambl 
sada? 

Smatram da je ansambl, po mom skro- 
mnom uvjerenju, u vrhunskoj formi. 
Tempirao sam formu plesača za naš cjelo- 
večernji plesni program i to za tri ključna 
koncerta koji su nam bili najvažniji: onaj 
u Gradskom vrtu u Osijeku, Koncertnoj 
dvorani Vatroslava Lisinskog u Zagrebu i 
Spaladium Areni u Splitu. Posljednji kon- 
cert u Splitu, izveden pred nekoliko tisuća 
gledatelja, bio je i kruna cijelog tog pro- 
grama. Shvatili smo da je to naša buduća 
publika, ona koja kupuje ulaznice, dakle 
publika koja će nas pratiti sljedeće godine, 
kad krećemo prema velikim sportskim 
dvoranama i prema megaprodukciji, dje- 
lić koje se već mogao vidjeti na ta tri kon- 

certa. Svi ranije izvedeni koncerti, kako 
onaj u Budimpešti, tako i oni u zagrebač- 
kom i varaždinskom HNK, bili su priprema 
za ova tri velika koncerta. Ansambl nikad 
nije bio bolje fizički pripremljen. Iako to 
nije bilo nimalo lako, uvježban je vrhun- 
ski. Kad sam preuzeo ansambl, sa svim 
sam članovima održao petnaestominutni 
pojedinačni razgovor da vidim kakva su 
im razmišljanja i na što su spremni, ali i 
da procijenim u kakvom su tjelesnom sta- 
nju. Kad sam uvidio da je devedeset posto 
ansambla više ili manje ozlijeđeno, da 
plesači imaju i povrede koje su posljedica 
dugogodišnjeg plesačkog staža, shvatio 
sam da tu moram nešto hitno promije- 
niti pa sam unio radikalne izmjene u cijeli 
radni dan. 


Bilo je, znači, promjena u tehnologiji 
rada? 

Naravno. Kad sam vidio kakvo je stanje, 
pozvao sam našeg fizioterapeuta Damira 
Sumana i Đurđu Podvorac zaduženu za 
plesne treninge. U dogovoru s njima uveli 
smo novi način tjelesne pripreme za čla- 
nove ansambla. “Okrenuo sam radni dan 
pa tako sada prvo ujutro pjevamo, a nekad 
se to radilo potkraj radnog dana. Nakon 
pjevanja imamo stanku, potom slijedi 
žestoko zagrijavanje i onda smo “topli' do 
kraja radnog dana. Uveli smo i novitete. 
Danas se, nakon završetka koncerta, ple- 
sačice i plesači vraćaju u dvoranu radi iste- 
zanja. Ovaj način pripreme plesača pjevača 
u sklopu radnog dana i/ili javnog nastupa 
pokazao se ključnim jer nakon uvođenja 
tih promjena više nemamo novih ozljeda. 
Na početku sezone uveli smo i posebne 
pripreme, koje su uključivale dvotjedne 
treninge s utezima, trčanje u Maksimiru... 
sve radi podizanja tjelesne kondicije na 
najvišu razinu. 


Jeste li zadovoljni brojčanim stanjem u 
Ansamblu? 

Nisam. To nam je veliki problem želimo 
li nove programe predstavljati u velikim 
dvoranama. Za takvu koncepciju morali 
bismo povećati broj ljudi na razinu broja 
članova Baleta HNK. 

Koliko je to ljudi? 

To je sedamdesetak članova. Za takav bi 
nam program trebalo dvadesetišest parova, 
dakle dvadeset i šest muškaraca i dvadeseti 
šest žena po radnoj sistematizaciji. I četrna- 
est članova orkestra. Sada imamo dvadeset 
i dvije, dvadeset i tri plesačice i sedamnaest 
plesača. Kolega Krunoslav Šokac otišao je 
u Linđo pa od nadležnog ministarstva još 
čekamo odobrenje za primanje plesača na 
to radno mjesto. To je vrlo veliki problem, 
osobito zbog projekata koje planiramo 
ostvariti. Moj projekt ,,Heart of Croatia" za 
inozemstvo bez dvadeset i šest parova nije 
moguće ostvariti. Premalo nas je. Mi smo 
već ovo ljeto u naš program uključili uče- 
nike Baletne škole u Zagrebu, sva sreća da 


ih imamo. Uz razumijevanje vodstva škole, 
učenici su bili uključeni u naš trenažni pro- 
ces od samog početka sezone. Izvukli su 
nas, ali to nije dugoročno rješenje. Siguran 
sam da LADO, kako je krenuo, a vidjet ćete 
to iu 2017. godini, utire put prema svjet- 
skom brendiranju. Ali, za to moramo biti u 
vrhunskoj formi, ostvarivati vrhunsku kva- 
litetu i imati vrhunsku produkciju. Produk- 
cija je na naša posljednja tri koncerta bila 
na svjetskom nivou. Za sljedeću godinu pri- 
premamo potpuno novi program za hrvat- 
sko tržište, ujedno namijenjen i nastupima 
uinozemstvu. O dvije velike inozemne tur- 
neje još je prerano govoriti, no njima sam i 
prilagodio program koji je iznimno atrak- 
tivan i zanimljiv za strano tržište. Već smo 
sada obavili pregovore za cijelu sljedeću 
sezonu i mogu ekskluzivno reći da ćemo 
bitiu svim sportskim arenama u Hrvatskoj, 
uključujući zagrebačku, gdje će koncert biti 
održan u svibnju, a nastupat ćemo i na sta- 
dionu na Šalati, u Areni u Puli, u Varaždinu, 
osječkom Gradskom vrtu... 

NOVI UMJETNIČKI VODITELJ 


Hrvatsko društvo folklornih koreografa i voditelja 
dodijelilo je 12. lipnja nagradu »Zvonimir Ljevaković" 
umjetničkom voditelju Ansambla LADO Andriji 

Ivančanu. Visoko priznanje dodijeljeno mu je za iznimna 
koreografska ostvarenja u povodu proslave 70. obljetnice 
osnutka Zagrebačkog folklornog ansambla dr. Ivana 
Ivančana, održane u KD Vatroslava Lisinskog u Zagrebu. 


Znači li to i povećanje broja koncerata? 

Ne znam hoćemo li povećati broj koncerata, 
ali vjerujem u drastično povećanje broja 
publike. To je ključno. Ne ide se ni u jednu 
Arenu a da u njoj ne bude barem pet tisuća 
gledatelja, jer bi to bilo financijski neodr- 

živo. To je ujedno i prilika da privučemo 
publiku koja nije folklorna, primjerice 
posjetitelje koji su u Zagrebu zainteresirani 
gledati ,,Lord of the Dance", a nisu uobiča- 
jena folklorna publika. Njima se mi, kao 
LADO, moramo atraktivno predstaviti i 
nametnuti. Već je ove godine bilo iznimno 
zanimanje za naš koncert u KD Vatroslava 
Lisinskog, zbog čega nam je kolega Dražen 
Siriščević, ravnatelj Lisinskog, predložio da 
održimo još jedan koncert. Nažalost, nismo 
bili u mogućnosti jer smo putovali u Split. 


Hoćete li u naredne koncerte uvrstiti i 
neke praizvedbe? 

Ne. Mi u Ladu ne smijemo eksperimen- 
tirati. Ovdje nitko nema pravo bianco 
eksperimentirati. Odabrao sam točke koje 
su već bile izvođene u amaterizmu, a to 
su vrhunske koreografije koje će donijeti 
novi polet u programskom smislu. Sma- 
trao sam da su te koreografije - a odabrao 
samo ih 180 — već odavno trebale biti na 
repertoaru Lada. Pa to nam je dostatno za 
osamnaest sezona! Ako netko ima moguć- 
nost i pravo eksperimentirati, to je onda 
postavljanje autorskog djela-praizvedbe s 
pozicije opisa mog radnog mjesta, ali ni za 
to nema potrebe - jer već ima realiziranih 
djela. Programi za hrvatsko tržište već su 


koncepcijski promijenjeni, moderno su 
režirani, a umjetnički sastav Lada jamči 
da je, gledano izvedbeno i umjetnički, to 
- to. Primjerice, kolega Goran Knežević 
postavljao je svoju kultnu točku ,,Plesovi 
otoka Krka" i rekao da će napokon vidjeti 
tu koreografiju ,onako kako Bog zapovi- 
jeda i kako ju je on zamislio". Dakle, ne 
može ni jedan ansambl u državi izvesti te 
točke ni izdaleka tako dobro kao LADO, 
kad je u ovakvoj formi u kakvoj je danas. 
A kao što sam već rekao, Ansambl je tre- 
nutno izvedbeno na svjetskom nivou. Ono 
što će za LADO biti potpuno novo - to je 
»Heart of Croatia" i u tom programu nema 
starih stvari. 


Jeste li odredili datum premijere tog 
programa? 

Točan datum još nije određen, ali planirao 
sam ga za zadnju godinu mandata, dakle 
za 2019. Vezano uz taj program želio bih 
istaknuti da smo u velikom problemu, jer 
u našoj dvorani ne možemo isprobati neke 
točke, dvorana je jednostavno premala. 
Program ,,Heart of Croatia" ne može se 
uvježbati u ovoj dvorani. Za njegovu reali- 
zaciju bit će potreban znatno veći prostor, 
u kojem možemo uvježbavati takav pro- 
gram. Jedna je od mogućnosti iznajmlji- 


vanje prostora u jednom od paviljona na 
Zagrebačkom velesajmu. Naravno, LADO 
se neće iseljavati iz svog prostora, ali tu 
nema mjesta za kompleksnije programe. A 
poanta je tog programa za svjetsko tržište 
da u dva puta po pedeset minuta izvodimo 
dvostruko veći materijal i dvostruko više 
se preodijevamo nego u konvencionalnom 
programu, u kojem inače imamo deset pre- 
odijevanja scenskog ruha. U novom bismo 
pristupu imali deset preodijevanja u sva- 
kom djelu. 


To je komprimacija? 

Tako je. Ti koreografski brojevi ne smiju 
trajati više od četiri i pol do pet i pol 
minuta. Tu su jaki koreografski zahvati, 
ali na tragu naše koreografske škole. To je 
protivno ,Riverdanceu" i protivno ,,Lord 
of the Danceu*, jer smo mi u originalnom 
tradicijskom ruhu. Nećemo plesati u mini 
suknjama... 


Dakle, nećete biti iskomercijalizirani? 
Mi smo protiv toga, jer smo shvatili ono 
što pokazuje i slučaj ,,Fire of Anadolija* — 
da je tržište zasićeno komercijalizacijom 
i da se vraća izvoru. ,,Fire of Anadolija" 
najjači je plesni brend baziran na tradiciji, 
jer u svom programu ima najviše izvor- 
nih folklornih elemenata. A mi u tome 
idemo još korak dalje. Danas možemo 
gledati ,Podravske svate* od 17 minuta, ali 
»Podravski svati" su jedni... 


Znači da budućnost folklora u Hrvatskoj 
nije upitna? 

Mislim da nije. Mediteran produkcija, koja 
je organizirala naš nastup u Spaladium 
Areni u Splitu, sljedeće godine radi sve 
naše nastupe u arenama. To je naš par- 
tner koji Ladu podmiruje sve troškove. 
Zakon velikih brojeva je “prokleta stvar? 
U Splitu su ulaznice bile skupe, VIP-parter 
je bio prepun, a ulaznice su koštale 180 
kuna. Naš partner smatra da će u Splitu 
sljedeće godine biti još 2500 ljudi više. Ali 
mi moramo odgajati publiku. Mijenja se 
i naš marketing — tiskamo cjelogodišnju 
programsku knjižicu koja će biti predstav- 
ljena i kao suvenir. Cijele godine izvodit 
ćemo isti program. Svaki čovjek u Hrvat- 
skoj bit će siguran da gleda program Lada 
upravo za tu godinu. To je jedini način da 
se opstane. 


ALAN KANSKI 


F 


DRAŽEN KURILOVČAN 


Nakon dolaska Andrije Ivančana 

na mjesto umjetničkog voditelja 
Ansambla LADO predstavljeni su i 
novi plesni voditelji, solisti Vlatka 
Hlišć i Alen Šušković. Dirigentu 
Draženu Kurilovčanu produžen je 
mandat glazbenog voditelja. Voditelj 
orkestra ostao je Alan Kanski. 


ALEN ŠUŠKOVIĆ 

KORIZMENI KONCERTI 


PN Blagdansk1 


piše 


— na Delmatu 


MARTINA KENJI 


ve smo godine, u sklopu tradi- 

cionalne korizmene turneje, 

obilježavali važne datume u 

povijesti hrvatske folklorne 
glazbe i tradicijske baštine: proteklo je pet 
godina otkako je hrvatsku glazbenu scenu 
napustio nezaboravni maestro Ljubo Stipi- 
šić-Delmata, melograf, skladatelj, dirigent 
i aranžer, koji je cijeli svoj plodni umjet- 
nički život posvetio folklornoj glazbi i 
klapskom pjevanju, a blisko je surađivao s 
Ansamblom LADO. Proslavljali smo i jubi- 
larnu, 25. obljetnicu njegove svečanosti 
»Pasionske baštine. 

Na korizmenim koncertima održanima 
diljem Hrvatske, LADO je izvodio ,,Kalva- 
riju*, prvo kompleksno vokalno-glazbeno 
djelo Ljube Stipišića nadahnuto hvarskim 
pučkim pjevanjem i skladano upravo za 
naš ansambl. Taj oratorij za sola, muški 
zbor, ženski zbor i mješoviti zbor omi- 
ljena je i zahtjevna izvedba koju publika 
redovito doživljava smnogo emocija, osje- 
ćajući u njoj duhovnost najvažnijeg kato- 
ličkog blagdana Uskrsa. 

ugođaj sa 
sjećanjem 


Održali smo devet koncerata, putu- 
jući s jednog kraja Hrvatske na drugi, 
a publika je u našim nastupima mogla 
osjetiti duh dolazećeg blagdana. Tur- 
neja je počela na kontinentu, a nakon 
nastupa u Čazmi, Križevcima, Krapini i 
Slavonskom Brodu, ,Kalvariju* je imala 
prilike čuti i publika u šibenskoj i dubro- 
vačkoj katedrali, Bibinjama i Čilipima. 

Korizmeni nastupi u sklopu jubilarne 
»Pasionske baštine? završili su koncertom 
u Zagrebačkoj katedrali. 


10. ožujka Čazma, Župa sv. Marije Magdalene 


11. ožujka Križevci, Župa sv. Ane 
12. ožujka Krapina, Crkva sv. Nikole 


13. ožujka Slavonski Brod, Crkva Presvetog Trojstva 


14. ožujka Bibinje, Crkva Velike Gospe 


15. ožujka Šibenik, Katedrala sv. Jakova 
16. ožujka Dubrovnik, Katedrala Velike Gospe 


17. ožujka Čilipi, Župa sv. Nikole 


20. ožujka Zagreb, Zagrebačka katedrala 


Dražen Kurilovčan, 
dirigent i glazbeni 
voditelj Ansambla 
LADO, tumačio je 
ulogu Evanđelista 
(gore) 


Ansamblom je 
dirigirao Joško 
Ćaleta 

(gore desno) 

UMJETNIČKA SURADNJA 


Nakon 27 
godina najbolji 


profesionalni 
folklorni ansambli 
Hrvatske i Srbije 
nastupili su 

na pozornici 
Hrvatskog 
narodnog kazališta 
u Zagrebu i na 
sceni Narodnog 
pozorišta u 
Beogradu 


pišu KREŠIMIR DABO i 
VLADIMIR DEKIĆ 
snimila JELENA JANKOVIĆ 

UMJETNIČKA SURADNJA 


tasale su cijele generacije umjetnika 
ansambala LADO i KOLO koje - iako dijele 
ljubav prema narodnom plesu, pjesmi i 
glazbi, predanost izvođačkoj umjetnosti 
i vrhunsku profesionalnost - nikada nisu 
imale priliku dijeliti pozornicu. Jednako 
tako, možda samo mali dio publike pamti 
davne zajedničke nastupe tih izvanserij- 
skih folklornih umjetnika. 

Nakon dvadeset i sedam godina oba 
su ansambla odlučila prekinuti tradiciju 
tišine koja ih je odvajala i ponovo uspo- 
staviti tradiciju zajedništva i kulturne 
razmjene. Jer upravo su to vrijednosti na 
kojima temelje svoje djelovanje i koje već 
dugi niz godina njeguju i održavaju. 


NASTUPI U BEOGRADU I ZAGREBU 
Zajednički koncerti održani su 8. travnja 
2016. u Narodnom pozorištu u Beogradu i 
15. travnja u Hrvatskom narodnom kaza- 
lištu u Zagrebu. Više od 100 umjetnika 
obaju ansambala prikazalo je tradicijske 
plesove, pjesme i glazbu s područja Srbije 
i Hrvatske. 

Događaji su bili popraćeni uvjerenjem 
kako to nije osamljen slučaj i presedanski 
trenutak u odnosima dvaju ansambala, 
nego početak suradnje koja će trajati neu- 
sporedivo dulje od vrlo dugotrajne stanke. 
Oba ansambla na svom bogatom reperto- 
aru imaju stotine različitih plesova i pje- 
sama, ali za zajedničke koncerte izabrane 
su točke koje su istodobno prikazivale obo- 
stranu folklornu raskoš i tvorile stilski usu- 
glašenu cjelinu. Umjetnici obaju ansambala 
složili su se da je takva scenska prezentacija 
bila najbolji repertoarmi izbor. 


PROGRAM KONCERATA 


#RUKUPODRUKU 


RUKU PGD RUKU 


KOAO 
LADO 


27 GODINA KASNIJE, PONOVNO SKUPA. 
NARODNO POZORIŠTE BEOGRAD 
4.2016. u 20h 


2016. u 
HRVATSKO NARODNO KAZALIŠTE ZAGREB 
1 u 


LADARKE 7. STAROBOSANSKO NEMO 
. TROJNO KOLO IZ GLAMOČA 


1. 
2) 
3. KRČKI TANAC 
4. OJ, MORAVO 


8. PRIGORSKI PLESOVI 
9. IGRE IZ GORNJE PČINJE 


PAŠONA 10. DIVOJKU ZA RUKU, 


. NA VELIKO PRELO 
. VRANJANSKA SVITA 


RUMENU JABUKU 
11. DUBOČKE KRALJICE 


12. PODRAVSKI SVATI 


Narodno 
pozorište, 
Beograd, 
8. travnja 
2016. 

(str. 14, 15) 

UMJETNIČKA SURADNJA 


Hrvatsko 


narodno 
kazalište, Zagreb, 
15. travnja 2016. 
(str. 16, 17) 


Posljednji zajednički nastup profesional- 
nih folklornih ansambala na području 
bivše države održan je 7. rujna 1989. u 
Velikoj dvorani Kolarčeve zadužbine u 
Beogradu, a na tom su koncertu, uz LADO 
i KOLO, sudjelovali i folklorni ansambl 
Kosova Šota i makedonski ansambl Tanec. 

»Izvrsnost, profesionalnost i najviši 
izvođački doseg izvedbene tradicijske kul- 
ture odlike su ovih dvaju ansambala koji 
se aktiviranjem suradnje nakon toliko 
godina dodatno pozicioniraju kao ponaj- 
bolji ambasadori kulture svojih zemalja. 
U tom svjetlu radujemo se razmjeni isku- 
stava i znanja, a osobito nas veseli reagira- 
nje naše publike“, rekao je Krešimir Dabo 
prije početka koncerata. 


Ansambl narodnih igara i pesama Srbije , KOLO? 
osnovala je Vlada NR Srbije 15. svibnja 1948. godine. 
KOLO na visokom umjetničkom nivou već 68 godina 
čuva, njeguje i predstavlja tradicijsku umjetnost kroz 
ples, pjesmu, glazbu i običaje. Više od pedeset vrhunskih 
umjetnika plesača-pjevača, kao i četrnaest glazbenika, 
predstavljaju raznovrsnu i bogatu umjetnost tradicijskog 
plesa, pjesme i muzike. 

U stvaranju umjetničkog repertoara Ansambla KOLO 
sudjelovali su najeminentniji koreografi, kompozitori 
i mnogi stručni suradnici - etnomuzikolozi, etnolozi, 
baletni umjetnici i drugi koji su izgradili prepoznatljiv 
umjetnički stil, izražen u raznolikosti scenskih 


i muzičkih oblika. 

»Visoki umjetnički standardi, bogatstvo 
repertoara, kao i pristup njegovanju tra- 
dicije iznova su nas spojili poslije toliko 
godina. Nesumnjiva kvaliteta umjetnika, 
kao i veoma zahtjevan pristup koncer- 
tnoj prezentaciji umjetnosti narodnih 
plesova, pjesama i muzike inspirira nas i 
obvezuje da publici u Beogradu i Zagrebu 
interpretiramo umjetnička djela koja na 
najbolji način predstavljaju bogato kul- 
turno naslijeđe Hrvatske i Srbije. Smatram 
iznimno važnim da u budućnosti blisko 
surađujemo, jer smo svjesni da nas u vre- 
menu opće globalizacije određuje i izdvaja 
upravo naša umjetnost“, rekao je Vladimir 
Dekić, direktor Ansambla KOLO. 

Koncerti su održani pod pokrovitelj- 
stvom Ministarstva kulture i informisanja 
Republike Srbije, Ministarstva kulture 
Republike Hrvatske, Turističke zajednice 
grada Zagreba i Grada Zagreba. 


Entuzijazam i 
vizionarstvo novog 
direktora Ansambla 
KOLO Vladimira 
Dekića uvelike su 
pridonijeli realizaciji 
zajedničkog 
projekta (dolje) 


: mm 
MARKER ERE kaan diti 


pa 
ca 

MEĐUNARODNI NASTUPI 


Lendava je LADO dočekala raširenih 
ruku, domaćinski i pobratimski 


BUDIMPEŠTA. Inozemna premijera pro- 
grama godišnjih koncerata, koje je LADO 
izvodio u svom rođendanskom mjesecu, 
održana je 25. listopada u Mađarskoj. 
Jesensko-zimski ciklus  cjelovečernjeg 
programa ,Pokraj vode Drave“ Ansambl 
je izveo pred prepunom dvoranom Miipa 
u Budimpešti, najvećem kulturnom cen- 
tru u Mađarskoj, poznatom i kao ,,Palača 
umjetnosti“. 

Koncert je održan u vrlo dojmljivom 
ozračju, uza svesrdnu potporu Veleposlan- 
LENDAVA. Ansambl LADO održao je 12. svibnja u Lendavi u Sloveniji cjelovečernji plesni | stva Republike Hrvatske u Budimpešti. 
koncert, u organizaciji Hrvatskog kulturnog društva Pomurje. Pred prepunom dvoranom Gosti hrvatskog Veleposlanstva na kon- 
LADO je izvodio plesove i pjesme iz cijele Hrvatske, a posebnu je pozornost publike pri- | certu bili su veleposlanici mnogih država 
vukla koreografija dr. sc. Ivana Ivančana ,,Međimurska pisana nedjelja“, koja prikazuje | i drugi uglednici, među kojima i bivši 
narodne običaje Međimurja, među kojima je i sklapanje svojevrsnih posestrimstava i | mađarski ministar vanjskih poslova G6za 
pobratimstava u tom kraju. Jeszenszky. 

Lendava je lijep, multikulturalan grad, otvoren kulturalnim utjecajima Mađarske, Ansambl LADO nastupio je u Budim- 
Austrije, Hrvatske i Europe općenito. Stanovnici svih nacionalnosti zajedno stvarajubolju | pešti u vrijeme obilježavanja povijesno 
budućnost, a LADO se svojim nastupom pridružio toj multikulturalnoj filozofiji života, u | važnog datuma za Mađarsku: revolucije iz 


kojoj univerzalni jezik glazbe, pjesme i plesa pridonosi ,pobratimstvu ljudi u svemiru“. | 1956. godine. Mnogi su u tome prepoznali 
Tako je to u svakoj otvorenoj sredini kao što je Lendava, u kojoj se gosti dočekuju doma- | simboliku spajanja naših dviju kultura u 
ćinski raširenih ruku i s njima se sklapa ,pobratimstvo". ozračju slobode nove Europe. 


Koncert u Lendavi završen je 
popularnom koreografijom 
»Prigorski plesovi" Zvonimira 
Ljevakovića 


Čvrsti zagrljaj 
različitih 
kultura 


Praizvedba svečanog godišnjeg 
programa ,Pokraj vode Drave* u 
dvorani Miipa u Budimpešti 


piše NEVENKA ADRIA WEISSMANN snimke TINE ZOREC i FOTOARHIVA DVORANE MUPA 

LJETNA TURNEJA 


Rab i Pag *“ 
ugostili 


piše 
NIKOLA 
OBAD 


snimili 
DIJANA VULETA 
i MATIJA AUKER 


ove je godine Ansambl LADO svoju 
ljetnu turneju obogatio dolaskom u 
mjesta na kojima ga publika željno 
očekuje već više od deset godina: 
toliko je, naime proteklo od zadnjeg 
Ladova nastupa na otoku Rabu. Umjet- 
nici Ansambla uvijek su posebno sretni 


kad se mogu predstaviti publici s kojom 
se dugo nisu susretali uživo. Stoga se kon- 
cert na otoku Rabu, održan 6. srpnja 2016. 
zahvaljujući i potpori Ministarstva kul- 
ture Republike Hrvatske, upravo po tome 
izdvaja iz tradicionalne ljetne turneje kao 
posebnost koja je podjednako obradovala i 


LADO 


Nakon dvogodišnje 
stanke LADO se 
vratio na Dubrovačke 
ljetne igre i nastupio 
na tvrđavi Revelin 

izvođače i publiku i koja će svima ostati u 
trajnom sjećanju. 

Ljetna turneja nastavljena je gostova- 
njem u Poreču, gdje se 7. srpnja okupilo 
gotovo tisuću ljudi koji nisu skrivali odu- 
ševljenje koncertom u kojem se, osim 
plesačkog, sviračkog i pjevačkog umijeća, 
osjećala snaga scenske emocionalnosti, 
karakteristična za sve nastupe Ansambla. 

Jadranska turneja Ansambla LADO ove 
je godine bila obilježena izvedbama nekih 
od najljepših koreografija dr. sc. Ivana 
Ivančana, koje je odabrao i priredio novi 
umjetnički voditelj Andrija Ivančan. 

Nastup u Zagvozdu, u sklopu Kazališ- 
nih susreta glumaca, festivala koji je ute- 
meljio glumac Vedran Mlikota, u suradnji 
sa svojim prijateljima, entuzijastima 
sklonima promicanju scenske kulture u 
manjim mjestima, i za publiku i za LADO 
uvijek ima posebno značenje. Tako je bilo 
i ove godine, na događanju koje se uvijek 
pretvara u veselo i prijateljsko druženje 
izvođača i publike. 

Turneja je nastavljena nastupom u 
Dubrovniku 23. srpnja, na impresivnoj 
teraci tvrđave Revelin. Tim se koncertom, 


nakon dvogodišnje stanke, LADO vratio 
na Dubrovačke ljetne igre. 

Uslijedila su gostovanja u Makarskoj 
24. srpnja i u Vodicama 25. srpnja. U srcu 
turističke sezone, osim domaće publike, 
na tim je nastupima bilo i mnogo inozem- 
nih turista, od kojih se većina prvi put 
susrela s hrvatskom folklornom bašti- 
nom. 

LADO je, uz potporu Ministarstva kul- 
ture, 26. srpnja nastupio na otoku Pagu, 
gdje ga je publika oduševljeno dočekala 
i koncert na Trgu Petra Krešimira IV. u 
srcu staroga grada proglasila ,događajem 
godine". ,Bio je to umjetnički spektakl. 
Pag dugo nikome nije darovao takav buran 
i dugotrajan pljesak", rekla je Dijana 
Vuleta, ravnateljica Centra za kulturu i 
informacije Pag. 

Ljetna turneja, još jedna u nizu uspješ- 
nih nastupa Ansambla LADO u obalnim 
mjestima i zaleđu, završila je u Ninu, povi- 
jesnom hrvatskom gradiću u kojem se 
hrvatska folklorna baština tradicionalno 
visoko cijeni, a kad je predstavlja omiljeni 
Ansambl, onda se pretvara u ljetnu scen- 
sku poslasticu. - 


Stanovnici Paga i njihovi 
gosti proglasili su 
koncert Ansambla LADO 
»događajem godine* 


6. srpnja 

7. srpnja 

22. srpnja 
23. srpnja 
24. srpnja 
25. srpnja 
26. srpnja 
27. srpnja 


Rab 

Poreč 
Zagvozd 
Dubrovnik 
Makarska 
Vodice 
Pag 

Nin 

GODIŠNJI KONCERTI 


Premijerni 
program novog 


umjetničkog 


voditelja 


Tradicionalnim godišnjim koncertima Ansambl LADO najavio je promjene u scenskom 
prikazu folklora. Ladove nastupe u 2017. godini pratit će moderna produkcija na visokoj 


razini, a stare točke osvanut će u novom ruhu 


piše LIVIJA akon praizvedbe programa 
ZGURIĆ »Pokraj vode Drave" u pre- 
snimila PETRA krasnoj dvorani Mipa u 
SLOBODNJAK Budimpešti, Ansambl LADO 


nastupio je 4. studenoga u Molvama, rod- 
nome mjestu dr. sc. Ivana Ivančana, svog 
dugogodišnjeg direktora i umjetničkog 
voditelja. Tim su nastupom, posvećenim 

tom velikanu hrvatske folkloristike, zapo- 
čeli tradicionalni godišnji plesni koncerti, 
što je ujedno bio premijerni program 
novog umjetničkog voditelja Ansambla 
LADO Andrije Ivančana. 

Uz koreografije dr. sc. Ivana Ivančana, 
koje su već godinama na Ladovu reper- 
toaru, predstavljene su i tri nove koreo- 


Program novog 
umjetničkog voditelja 
(dolje i desno) 
snimila je Hrvatska 
radiotelevizija, 

abit će emitiran 

u siječnju 2017. 

GODIŠNJI KONCERTI 


Na koncertu u 
Spaladium Areni 
u Splitu bilo je 
4000 gledatelja 


Raspored nastupa 


4. studenog 

13. studenog 
17. studenog 
19. studenog 
23. studenog 
25. studenog 


Molve, Sportska dvorana Molve 
Zagreb, HNK 

Varaždin, HNK 

Osijek, Gradski vrt Osijek 
Zagreb, KD Vatroslava Lisinskog 
Split, Spaladium Arena 

grafije: ,Ej, grišće plandovišće“, pjesme i 
plesovi iz Slavonije, ,Kad te moji svatovi 
probude", fragment baranjskog svadbenog 
običaja, i Ženina volja“, pjesme i plesovi 
iz Posavine. U glazbenom dijelu programa 
posebna je pozornost posvećena glazbe- 
nim ikonama Ansambla LADO - Emilu 
Cossettu, Boži Potočniku i Marijanu 
Makaru. 

Mjesto umjetničkog voditelja Andrija 
Ivančan preuzeo je u travnju 2016. godine. 
Godišnjim koncertom Ansambla LADO 
započela je nova era u scenskom prikazivanju 
folklora, a to je bio i svojevrstan uvod u pro- 
mjenu koncepta sastavljanja programa kako 
bi se intenzivirala dinamička struktura. 

»Ovo je uvod u našu novu doktrinu 
scenske prezentacije folklora općenito, 
koja će se potpuno programski definirati 
i afirmirati 2017. godine. To je priprema 
naše publike, naviknute na konvencio- 


Na koncertu je bio i 
Nj. E. Keiji Takiguchi 
(dolje lijevo) te 
mnogi predstavnici 
diplomatskog zbora 
(dolje) 


Ovo je uvod u našu novu doktrinu scenske prezentacije folklora općenito, 


koja će se potpuno programski definirati 1 afirmirati 2017. godine 


nalnu predstavu, na posve novu dinamiku. 
Ideja je da Ladove nastupe prati moderna 
produkcija na visokoj razini, 
što zapravo nije uobičajeno u 
scenskom prikazu folklora. To 
će našoj publici biti vrlo zani- 
mljivo, jer će na taj način stare 
točke moći vidjeti u novom 
ruhu", rekao je Andrija Ivančan. 

»Osobito mi je drago što je 
LADO ove godine, osim u nacio- 
nalnim kazališnim kućama, 


Dugogodišnji plan o koncertnom 
nastupu Lada u Spaladium Areni ostva- 
ren je suradnjom s orga- 
nizatorima iz Mediteran 
produkcije, koju je pokre- 
nuo Vedran Drobina. Izni- 
man trud u realizaciju tog 
projekta uložio je voditelj 
prodaje za Hrvatsku Nikola 
Obad. Koncert u Spaladium 
Areni bio je spektakularan 
završetak rođendanskih go- 


nastupio i u rasprodanim veli- 

kim dvoranama, kao što je Gradski vrt u 
Osijeku, a prvi je put ušao u Spaladium 
Arenu u Splitu“, rekao je ravnatelj Ansam- 
bla LADO Krešimir Dabo. 


dišnjih koncerata, a umjet- 
nici Ansambla LADO svojim su nastu- 
pom podignuli na noge 4000 posjetitelja 
koji su došli vidjeti program ,,Pokraj vode 
Drave". - 


Suradnjom 
do perfekcije 


Ilustracije kojima su popraćeni 
nastupi Ladovih umjetnika 

na videozidu osmislio je 
venezuelanski umjetnik Patricio 
Alejandro Agiiero Marino. 


Informatičku adaptaciju napravio 


je Tomislav Matacun, a vizualni 
identitet kreirao stalni Ladov 
suradnik s viškom adresom Pero 
Vojković. Kreativnim i dojmljivim 
oblikovanjem svjetla godišnjih 
koncerata istaknula se Vesna 
Kolarec. 


LADO GODIŠNJAK 2016. 


27 


VESELI LADO 


Ladovi umjetnici, 

s puno entuzijazma, 
već godinama 
uveseljavaju mališane 
i odrasle 


Zlatokosa u 
prinčevu zagrljaju 


| ove su se godine plesači i pjevači Ansambla LADO privremeno 
preobrazili u glumce i oživili vrlo zapetljanu priču o Zlatokosoj 


piše ANA SPIŠIĆ 
snimila PETRA SLOBODNJAK 

redstava koja je putovala od Hvara pa sve 

do Zagreba, uprizorena je 8. prosinca u 

dvorani Ansambla LADO. Točno u podne, 

na dobro osmišljenoj sceni, krčmarica 
Klara Kašnar otvara krčmu Kod Angora zeca. Uz 
nježne zvukove gudačkog kvarteta (Marko First), 
naratorica Kristina Opačić Vrućina uvela nas je u 
čarobnu priču — zla majka Gothel (Dijana Banek) 
otela je malenu princezu Zlatokosu (Anita Huđek), 
kako bi pomoću njezine čarobne kose ostala vječno 
mlada. 

Kao i u svakoj bajci, princeza uvijek ima svog 
princa, u ovom slučaju lopova Flina Fakina (Tomi- 
slav Banić). Sada već 18-godišnja Zlatokosa natjera 
Flina daje odvede do grada kako bi vidjela prekrasna 


svjetla koja se na nebu pojavljuju jednom na godinu, 
i to baš na njezin rođendan. Zauzvrat će mu vratiti 
krunu koju je sakrila nakon što je on upao u njezinu 
kulu. Vješto bježeći od opasnih lopova — braće Buz- 
dovan (Ana Spišić i Mateja Kovačević) i konja šerifa 
(Josip Križanić), zajedno odlaze do grada. 

Cijelo Zlatokosino putovanje pratio je njezin 
vjerni prijatelj kameleon Paskal kojeg je utjelovio 
izvrsni Miljenko Piškorić. Kada su sretno stigli do 
grada, Zlatokosini roditelji, kralj i kraljica (Nevenka 
Adria Weissmann i Vlatka Januš Maroković), orga- 
nizirali su veliko vjenčanje na koje su pozvali i 
posebnog gosta, Djeda Mraza, koji je na licima naših 
mališana pobudio razdragan osmijeh, ali nasmijao i 
odrasle u publici. 

EDUKACIJA 


drastanje 
s baštinom 


Odgojitelji, nastavnici 

i profesori u srednjim 
školama jamstvo su 
prenošenja vrijednosti 
nacionalne baštine i 
tradicijske kulture na 
mlađe naraštaje, pa je za 
njih organiziran stručni 
skup koji određuje bitne 
smjernice te plemenite 
obrazovne misije 


piše LIVIJA ZGURIĆ 
snimila LIVIJA ZGURIĆ 


LADO GODIŠNJAK 2016. 


nsambl LADO u suradnji s Agen- 
cijom za odgoj i obrazovanje, 
organizirali su početkom veljače 
stručni skup za odgojitelje, 
nastavnike i profesore u osnovnim i sred- 
njim školama, nazvan ,Nematerijalna kul- 
turna baština u odgoju i obrazovanju". Bila 
je to jedinstvena prigoda da se nastavnici i 
odgojitelji na stručnim predavanjima pobliže 
upoznaju s pojmom i značenjem nacionalne 
baštine, osobito nematerijalne, kako bi ste- 
čena znanja mogli prenijeti na djecu već od 
njihove najranije dobi. Razumijevanje i pošto- 
vanje tradicije iznimno je važan dio edukacije 
namijenjen mlađim naraštajima koji tako 
postaju promicatelji specifičnih tradicijskih 
vrijednosti svoga kraja, lokalnih različitosti i 
jedinstvenosti koje neprestano treba poticati 
i njegovati. 
Na stručnom skupu osobito je ukazivano 
na važnost upoznavanja tradicijske glazbene 


Josip Forjan (gore) upoznao je polaznike s 
tekstilnim rukotvorstvom, a Alan Kanski i Stjepan 
Večković (dolje) s tradicijskim instrumentima 


kulture, kao dijela osobnog i društvenog 
identiteta. Istaknute su sličnosti i razlike 
među regijama, u povijesnom i suvreme- 
nom kontekstu. Kreativne radionice nami- 
jenjene djeci idealno su mjesto na kojem 
mlađi naraštaji preuzimaju ulogu kreatora 
tradicijske kulture. Navedeni su i odgojni 
primjeri kojima se potiče njegovanje tradi- 
cijskih vrijednosti, međuljudskih odnosa i 
suživota te tolerancije prema drukčijem i 
manje poznatom. 

Na dvodnevnoj edukaciji sudjelovalo je 
60 polaznica iz cijele Hrvatske. Bile su odu- 
ševljene programom radionica na kojima su 
»iZ prve ruke" saznale kako se izrađuje zla- 
tovez i kakve se tekstilne tehnike koriste u 
Slavoniji, Baranji i Srijemu. Upoznale su se 
s različitim stilovima pjevanja i vokalnom 
praksom na pojedinim područjima. Pružena 
im je prilika za odabir i obradu glazbeno-ple- 
snog materijala za djecu od predškolskog 
uzrasta do kraja osnovne škole. Polaznice su 
se okušale i u plesanju tradicijskih plesova 
i sviranju tradicijskih glazbenih instrume- 
nata. 

Idejno oblikovanje i provedbu programa 
radionica osmislila je dr. sc. Irena Miho- 
lić, znanstvenica Instituta za etnologiju i 
folkloristiku. Voditelji radionica bili su iz 
Ministarstva kulture, Instituta za etnolo- 
giju i folkloristiku, Posudionice i radionice 
narodnih nošnji, Etnografskog muzeja, OŠ 
Sesvetska Sela i Ansambla LADO. - 


OBRAZOVANJE BEZ GRANICA 


Tradicija gradi 


Ansambl LADO nastoji svoju 
djelatnost - usredotočenu 
na scenske nastupe - što 
više širiti i na obrazovna 
područja. Predavanjima, 
radionicama i drugim 
edukacijskim oblicima, 
organiziranim u zemlji i 
inozemstvu, odgaja mlađe 
naraštaje folkloristike 

i potvrđuje svoj status 
vodećeg promicatelja 
hrvatske tradicijske baštine 
snimke DAMIR HAUPTMAN, KARLO 


ZGURIĆ, LIVIJA ZGURIĆ, FOTOARHIVE 
MEFC-a i STJEPANA VEČKOVIĆA 


Miljenko Piškorić podučavao je 
Amerikance hrvatskim tradicijskim 
pjesmama i plesovima 


. budućnost 


ontinuirane edukacije važan 
su segment funkcioniranja 
Ansambla LADO. Osim struč- 
nog skupa za odgojitelje, nas- 
tavnike i profesore u osnov- 
nim i srednjim školama i predavanja za 
profesore hrvatskog jezika u inozemstvu, 
održanog u suradnji s Agencijom za odgoj 
i obrazovanje, Ansambl LADO organizirao 
je mnoge seminare i radionice u Hrvatskoj 
i inozemstvu. Ove je godine pokrenuta 
i suradnja s festivalom Design district u 
sklopu koje su Vlatka Hlišć, plesna asi- 
stentica i Nataša Gluić, solistica Ansam- 
bla LADO, održale radionicu za djecu. 
Zadovoljstvo polaznika potvrđuje da su 
te aktivnosti - koje navodimo u sažetom 
obliku - bile iznimno uspješne. 


FOLKLORNA BAŠTINA 

ANSAMBLA LADO 

U Odjelu za odrasle Narodne knjižnice i 
čitaonice Vlade Gotovca u Sisku 28. lipnja 
2016. održano je predavanje ,,Folklorna 
baština Lada“. Govorili su ravnatelj Lada 
Krešimir Dabo i Livija Zgurić, voditeljica 


PR-a i marketinga. Siščani su - skloni nje- 
govanju tradicijskih pjevačkih i plesačkih 
izričaja svoga kraja - sa zanimanjem i 
zahvalnošću pratili njihovo izlaganje o 
tome kako je Ansambl strukturiran te 
koliko se truda ulaže da bi se postigli 
vrhunski rezultati kojima se LADO pred- 
stavlja u zemlji i svijetu. (Ljiljana Šorgić, 


HRVATSKI PLESOVI U KALIFORNIJI 

Zahvaljujući pionirki folklornih plesnih 
kampova Madelynne Green, koja je 60-ih 
godina prošlog stoljeća u mjestu Mendo- 
cino osnovala Mendocino Folklore Camp, 

OBRAZOVANJE BEZ GRANICA 


Kalifornija već desetljećima organizira 
predstavljanje nacionalnih tradicijskih kul- 
tura u SAD-u. Kamp je mjesto na kojem 
glazba, običaji, folklor i tradicijska jela 
tvore scenografiju i ugođaj jedinstvenosti 
različitih naroda. Udaljen četiri sata vožnje 
automobilom od San Francisca, kamp se 
doima kao daje u njemu vrijeme stalo. 

Kao predstavnik Ansambla LADO, od 18. 
do 25. lipnja 2016. bio sam predavač hrvat- 
skih tradicijskih plesova. Jednosatna preda- 
vanja održavana su u Linscott Dance Hallu 
dva puta na dan — u jutarnjim i večernjim 
satima. Za polaznike i predavače svaku je 
večer bio organiziran dance party sa živom 
glazbom koju je izvodio Camp Band. 

Moje su radionice obuhvaćale plesove 
Bilogore, Baranje, Međimurja, Zagorja, 
Dubrovnika i Bunjevačkih Hrvata. Na pre- 
davanjima je bilo od 20-ak do 30-ak pola- 
znika. Radionica je započinjala kratkim 
predavanjem o podrijetlu i značajkama 
svakog pojedinog plesa, nakon čega je usli- 
jedilo raščlanjivanje i uvježbavanje plesnih 
koraka. Amerikanci u dobi od 15 do 70 
godina pokazivali su iznimno veliko zani- 
manje za hrvatsku tradicijsku baštinu. 

Naposljetku sam organizirao Croatian 
Party pod nazivom ,Vidovdansko prošte- 
nje" (kirvaj, dernek) u čast sv. Vida, zaštit- 
nika plesa i plesača. U plesnoj dvorani bilo 
je mjesto na kojem se molilo sv. Vidu i šator 
u kojem se uz tamburaše pjevalo, sviralo i 
slavilo. Podijelio sam medenjake i domaćin- 
ski zaplesao sa svakom polaznicom. 

Održan je i izbor za najljepšu nošnju, 
na kojem je pobijedila Lynnanne Miller 
iz Altadena, odjevena u izvornu posavsku 
nošnju. Na dar je dobila originalni hrvat- 
ski licitarski vijenac. (Miljenko Piškorić, 
solist Ansambla LADO) 


HRVATSKA GLAZI 

PREDSTAVLJENA U LITVI 

Na Međunarodnom kongresu bjeloruskih 
studija u Kaunasu u Litvi, održanom od 6. 
do 9. listopada 2016., prvi je put sudjelovao 
netko iz jugoistočnog dijela Europe. Kao 
glazbenik Ansambla LADO, bio sam jedan 
od 400 govornika na tom kongresu, a pred- 
stavio sam hrvatska glazbala s osvrtom na 
prošlost i sadašnjost: gajde, četveroglasne 

i peteroglasne dude, hercegovački mih, 
dalmatinski mih, istarski mih i otočke 
mihove. (Stjepan Večković, glazbenik 
Ansambla LADO) 


I KUBIKA KULTURE 
U Sloveniji je ove jeseni počela djelo- 
vati ,Velika jesenja škola folklore*, koju 
u sklopu kulturno-obrazovnog projekta 
»Iri kubika kulture" izvodi Hrvatski KUD 
Komušina iz Škofje Loke. Hrvatski KUD 
Komušina, zajedno s bošnjačkim, srpskim 
i hrvatskim partnerskim udrugama iz razli- 
čitih krajeva Slovenije — Jesenica, Postojne, 
Lendave i Novog Mesta - izvodio je različite 
projektne aktivnosti širom Slovenije. 

Do lipnja 2017. održat će se pet različi- 
tih kulturno-obrazovnih radionica, s ciljem 


poboljšanja životnih prilika pripadnika razli- 
čitih manjinskih etničkih skupina nastanje- 
nih u Sloveniji. Projekt ,Tri kubika kulture“, 
vrijedan 75.000 eura, u cijelosti financiraju 
Europski socijalni fond te Ministarstvo kul- 
ture Republike Slovenije. 

Za izvođenje projektnih aktivnosti svih 
radionica angažirani su najveći stručnjaci 
određenih područja,anaradostpolaznika koji 
pohađaju obrazovne radionice folklora, odaz- 
vali su se i ugledni koreografi iz sloven- 
skog ansambla France Marolt, Beogradskog 
kola, Bosanskog kola i hrvatskog folklornog 
ansambla LADO. 

Krešimir Dabo, ravnatelj  Ansambla 
LADO, ponudio je svoju pomoć izvoditeljima 
projekta i za tu svrhu angažirao svoje najbo- 
lje stručnjake: Andriju Ivančana, umjetnič- 
kog voditelja Ansambla, i plesne voditelje i 
soliste Vlatku Hlišć, Alena Šuškovića i Željka 
Kveštaka koji su osmislili obrazovni koncept 
po kojem su pripadnici manjina u Sloveniji 
učili plesati alpske, panonske, dinarske i 
mediteranske plesove. 

Bez obzira na etničku pripadnost i druk- 
čiju folklorističku školu, pripadnici boš- 
njačke, srpske ihrvatske manjinske zajednice 
u Sloveniji na takvim radionicama uče kako 
je kulturno bogatstvo svakog naroda nepro- 
cjenjivo, a kulturne razlike obogaćuju svaku 
životnu sredinu. (Damir Hauptman, autor i 
voditelj projekta ,,Tri kubika kulture“) 
Stjepan Večković prvi je sudionik iz 
Jugoistočne Europe na Međunarodnom 
kongresu bjeloruskih studija 


| MIXHAPOJIHbBI KAHFPIC 
“  ZACIEJINBIKAS BEZAPYC 


INTERNATIONAL CONGRESS. 

TARPTAUTINIS BALTARUSIJOS 
TYRINETOJU KONGRESAS 


Kap moa eta. 


Plesni voditelji i solisti Vlatka Hlišć i 
Alen Šušković održali su dvije odvojene 
radionice u Sloveniji 


UDENTI VOLE FOLKLOR 
Krešimir Dabo, ravnatelj Ansambla LADO, 
Vlatka Hlišć, plesna asistentica, Alen Šuš- 
ković, plesni asistent i Livija Zgurić, viša 
stručna savjetnica za odnose sjavnošću, 29. 
studenoga 2016. održali su na Filozofskom 
fakultetu u Ljubljani predavanje i radionicu 
hrvatskih plesova. 

Krešimir Dabo i Livija Zgurić govorili su 
o Ansamblu LADO, njegovoj ulozi i kultu- 
rološkom značenju za Republiku Hrvatsku. 
Objasnili su studentima institucionalnu 
zadaću Ansambla u prikupljanju, obradi, 
čuvanju i scenskom prikazivanju najljep- 
ših i najvrednijih primjera hrvatske plesne 
i pjevne tradicije. Govorili su i o projektima 


i ostalim aktivnostima Ansambla LADO, 
jedinog profesionalnog folklornog ansam- 
bla u Hrvatskoj. 

Plesni asistenti Vlatka Hlišć i Alen Šuš- 
ković na jednosatnoj radionici upoznali su 
studente s podjelom narodnih plesova na 
četiri glavna područja: alpsko, panonsko, 
dinarsko i jadransko, te objasnili tradicijske 
razlike između pojedinih hrvatskih kra- 
jeva, uočene istraživanjem i promatranjem 
stilskih, ritmičkih i koreografskih karakte- 
ristika narodnih plesova, smjera kretanja, 
načina držanja, vrste glazbene pratnje, 
pjeva li se uz ples ili ne isl. 

Na predavanju i radionici bilo je 30-ak 
sudionika. Najviše studenata prve, druge i 
treće godine kroatistike, južne slavistike, 
slovenistike (koji slušaju izborni hrvat- 
ski jezik), nekoliko studenata etnologije i 
muzikologije te profesori s Odsjeka za sla- 
vistiku: Vesna Požgaj Hadži, Tatjana Balažic 
Bulc i Barbara Buršić. Bila je nazočna i gos- 
pođa Božena Leš, opunomoćena ministrica 
iz Veleposlanstva RH u Sloveniji. 

»Prema prvim reakcijama studenta i po 
tome što su mi neki od njih prije početka 
predavanja rekli da će morati ranije otići 
zbog drugih predavanja i tečajeva, a napo- 
sljetku su svi ostali do kraja predavanja, 
mogu zaključiti da je i njima bilo zanimljivo 
kao i meni", rekla je Barbara Buršić, organi- 
zatorica predavanja. (Livija Zgurić, viša 
stručna savjetnica za odnose s javnošću 
Ansambla LADO) 

NEPOZNATI LADO 


Galerijsko 
predstavljanje 
bogatstva duha 


piše KREŠIMIR DABO 
snimio ANTUN BUKOVEC 


Među uzvanicima bili su bivši i sadašnji umjetnici 
Lada, prijatelji i obitelji umjetnika izlagača 

& censka atraktivnost i program- 
ska raznolikost koncertnih pro- 

) grama Ansambla LADO svjedoče 
Bf o iznimnoj plesačkoj, pjevačkoj i 
glazbenoj nadarenosti umjetnika koji su 
svoj život posvetili očuvanju i njegova- 
nju folklorne baštine. Ipak, mnogobrojna 
vjerna publika, koja redovito i pomno prati 


Ladove nastupe, dosad se nije imala prilike 
upoznatiis nekim drugim, pomalo intimi- 
stičkim umijećima nekolicine višestruko 
talentiranih članova Ansambla. A upravo 
ih ta druga kreativna dostignuća - naoko 
nevezana uz folklorni izraz, ili pak samo 
posredno povezana sa scenskom profesi- 
jom - otkrivaju u posve novom svjetlu. 
Predstaviti tu njihovu samozatajnu, za 
mnoge iznenađujuću aktivnost i postaviti 
izložbu ulja na platnu, fotografija i tek- 
stilnih rukotvorina naših solista bio nam 
je i izazov i posebno zadovoljstvo. Izložba 
u galeriji udruge ,Umjetnost osmijeha“, 
održana od 22. travnja do 6. svibnja 2016., 
nazvana ,Igra boje i dodira“, posjetiteljima 
je omogućila uvid u kreativne dosege i sve- 
stranost naših plesača pjevača Adrijane 
Mamule, Miljenka Piškorića i Željka Kve- 
štaka. 

Upravo je to bila težnja ove izložbe: 
omogućiti našim  plesačima-pjevačima 
i glazbenicima predstavljanje i u dru- 
gim umjetničkim žanrovima, ukazati na 
njihov istančan senzibilitet i maštovi- 
tost iskazanu i na drugim stvaralačkim 
područjima. 


L ITIVNA RAZNOLIKOST 

Ansambl LADO, osim što želi pružiti 
uvid u raznolike kreativne dosege svojih 
članova, i na ovaj način učvršćuje prisne 
veze s vjernom publikom koja voli i cijeni 
hrvatsku tradicijsku kulturu i njezine pro- 


KLILLILILILIA 


micatelje. Ova je izložba prvi takav pro- 
jekt u nizu planiranih projekta kojima će 
LADO predstavljati raznolikost kreativnih 
potencijala svojih umjetnika. Iskušavajući 
se na mnogim područjima stvaralaštva, 
članovi Ansambla LADO svojim talentom 
i potrebom njegovanja duhovnih vrijed- 
nosti posredno pokazuju kako je izvorište 
njihove scenske atraktivnosti i perfekcije 
u kompleksnosti duhovne i tjelesne uskla- 
đenosti, ali i prožimanju i upotpunjavanju 
različitih nadarenosti. 


Solistica Adrijana Mamula 
zahvalila je posjetiteljima u 
svoje ime i u ime kolega Željka 
Kveštaka i Miljenka Piškorića 


Kustosica izložbe Katarina Bušić, Irena Batinić, vlasnica 
galerije , Umjetnost osmijeha“, i Krešimir Dabo, ravnatelj 
Ansambla LADO, pozdravili su uzvanike na otvorenju izložbe 

ODLAZAK U MIROVINU 


Fala ti, 
draga Verice! 


piše DIJANA BANEK 


snimike MARTINA KENJI, ROBERT GAŠPERT i FOTOARHIVA ANSAMBLA LADO 

oncertom ,Kolo igra, tamburica 

svira", održanim 11. srpnja na 

Sceni Amadeo u Zagrebu, Ansambl 
LADO oprostio se od svoje dugogodišnje 
plesne voditeljice i solistice Verice Radić 
koja je otišla u mirovinu. 

Živjela je životom u kojem nije bilo 
mnogo toga unaprijed zacrtanog, životom 
ispunjenim entuzijazmom i zanosom, od 
kojih je 36 godina provela u Ansamblu 
LADO. Njezine solističke, plesne i vokalne 
uloge, poput onih u božićnim i korizme- 
nim koncertima ili koreografijama, kao 
što su ,Med Murom i Dravom“, ,,Podravski 
svati", ,Kamengoro prozeleni rano“, ,Pje- 
sme i plesovi travničkog kraja" itd., ostat 
će u trajnom sjećanju folklornih struč- 
njaka i Ladove vjerne publike. 

Na sceni je bila živahna i vesela, ori- 
ginalna i sugestivna u ulogama čvrstih, 
ali ranjivih narodskih žena ,,stvorenih 
za trplenje*. Osebujan glas, snažan i pun 
emocija, ostat će zapamćen po prekrasnim 
izvedbama u duetima, tercetima i malim 
sastavima. 

Kao plesna voditeljica zahtijevala je 
od nas plesača puno tehničkog usavršava- 
nja, ali je ujedno inzistirala da izrazimo 
svoju osobnost. Plesačima nije tolerirala 
mlakost i nedovoljnu izražajnost. Pam- 
tit ćemo njezine najpoznatije izreke: 
»Nakeki se*, ,Budi frčna“", ,Nek ti radi 
lalovka“, ,Kontemplirajte si prije pjesme“, 
»Nemoj bit kak kuhana noga", ,Nek bude 
vehementno"... 

Bila je neobuzdana, žustra, žestoka i 
strastvena. Gotovo četiri desetljeća pot- 


puno predana kreativnim ostvarenjima 
Lada, umjetničkim idejama i programima. 
Prema nama plesačima njegovala je odnos 
prisnosti, povjerenja i razumijevanja za 
sve naše boljke i probleme. Uvijek smo bili 
»njezina deca". 

Bila je topla, otvorena i suosjećajna. 
Neumorna i širokih interesa, bila je 
poznata kao izvrsna vrtlarica i domaćica 
u čijim smo plodovima i delicijama mnogo 
puta uživali. 

Već mi fali, a falit će mi još i više. Falit 
će mi naša ćaskanja u autobusu i na turne- 
jama. Falit će mi njezina brižnost, dovitljiva 
rješenja u kriznim situacijama koja je samo 
ona mogla smisliti. I izreka koju je često 
izgovarala: ,,Što te ne uništi, to te ojača!? 

ODLAZAK U MIROVINU 


Nezaboravne uloge 
temperamentne 
plesačice 


vogodišnjim = koncertima od 
Ansambla LADO oprostila se 
dugogodišnja solistica Vlatka 
Januš Maroković, čiju su profesionalnu 
karijeru, dugu 36 godina, obilježile 
uspješne solističke uloge u kojima je osta- 
vila izniman umjetnički trag. Njezin ple- 
sački temperament i virtuoznost dolazili 
su do izražaja u koreografijama poput ,,Krč- 

Nakon 36 godina iznimno plodne 
karijere u mirovinu je otišla solistica 
Vlatka Januš Maroković , koja je u 
povijesti Ansambla LADO ostavila 
dubok trag, o čemu svjedoče i sjećanja 
njezinih kolega 

piše NATAŠA GLUIĆ 


snimke PETRA SLOBODNJAK, IVO PERVAN, 
FOTOARHIVA ANSAMBLA LADO 


kog tanca*, ,Valpovačkog kola", ,,Prigor- 
skim plesovima“, ,Podravskim svatima“, 
»Baranjskim plesovima“, ,Ladarkama“ i 
mnogim drugim. 

Vlatka je svoj talent ubrzano i uspješno 
razvijala, a u kasnijim godinama svoje kari- 
jere, scensko iskustvo i znanje uspješno i 
sa srcem prenosila je na mlađe naraštaje u 
Ansamblu. 


Kolege su o Vlatki Januš Maroković izri- 
cali mnoge pohvale, sažimajući ih u doj- 
move koji su podjednako upućivali na nje- 
zinu ljudsku i scensku veličinu. 

»Naša Vlatka na sceni je bila djevojčica 
znatiželjnih očiju, vrckastog osmijeha i 
temperamentnih kretnji." 

»Solistica sbezbroj kreacija iuloga u koje 
se uvijek stopostotno uživljavala.? ,,Tajan- 
stvena, dostojanstvena, a istovremeno 
puna energije i plesačkog nerva u ,Krč- 
kom tanecu*. Zaigrana, prpošna i lepršava 
u ,Valpovačkom kolu", ,,Prigorskim pleso- 
vima*, ,,Podravskim svatima“, ,,Baranjskim 
plesovima“, ,Ladarkama*...? 

»Samozatajna i nenametljiva plesačica 
puna talenta i energije. Velika profesio- 
nalka uvijek spremna za rad, ali i za šalu." 

»Partnerica na koju se uvijek moglo 
osloniti jer je sve korake i koreografske 
crteže znala napamet, do najsitnijih poje- 
dinosti.? 

»Učiteljica majčinskog strpljenja za 
mlađe kolege kojima je svoje znanje i ljubav 
darivala nesebično i bezuvjetno." 

Lijepe riječi za kraj profesionalnog puta, 
utkanog u povijest Ansambla LADO. - 


Kako uspješno 
komunicirati 
s javnošću 


Članovi Hrvatske udruge za odnose s javnošću posjetili 
su Ansambl LADO gdje su se upoznali s poviješću, 

djelovanjem i riznicom najstarijeg i najboljeg folklornog 
ansambla u Hrvatskoj 


Posjetitelji i kolege zaposleni u odjelima odnosa 
s javnošću sa zanimanjem su slušali izlaganja o 
radu Ansambla LADO 


Sudionici projekta na probi Ansambla LADO 


piše SIMONA TURUDIĆ 
snimila PETRA SLOBODNJAK 


rvatska udruga za odnose s javno- 
HH šću (HUOJ) svake godine za svoje 

članove, hrvatske stručnjake za 
odnose s javnošću, organizira projekt 
Carpe diem. Gilj je projekta upoznavanje 
članova s radom komunikacijskih odjela 
drugih organizacija i tvrtki te predstav- 
ljanje raznovrsnih aktivnosti na području 
komuniciranja s javnošću. Posjet predstav- 
nika Hrvatske udruge za odnose s javno- 
šću nekoj tvrtki ili organizaciji pridonosi 


CARPE DIEM 


upoznavanju i organiziranju zajedničkih 
projekata, a članove bi trebalo potaknuti 
na pozitivne promjene u vlastitim organi- 
zacijama. 

Projekt Carpe diem održao se 11. stude- 
nog 2016. u prostorijama Ansambla LADO, 
na sam Ladov rođendan. Ravnatelj Ansam- 
bla Krešimir Dabo i viša stručna savjetnica 
za odnose s javnošću i marketing Livija 
Zgurić organizirali su prezentaciju na 
kojoj smo se imali prilike upoznati s djelo- 
vanjem te kulturne institucije i njezinom 
poviješću, ali i doznati mnoge zanimljive 
pojedinosti vezane uz nastupe, narodne 
nošnje i glazbala, koreografski i stručan 
rad na kojem se temelji izvrsnost Ansam- 
bla LADO. 

U sklopu projekta Carpe diem bili smo 
nazočni na probi koreografije ,,Podravski 
svati", a pozdravio nas je Andrija Ivančan, 
umjetnički voditelj Ansambla LADO. 

Bilo je organizirano i razgledavanje 
bogate Ladove riznice narodnih nošnji, 
kojom prigodom smo doznali kako se noš- 
nje održavaju te da plesači moraju pomno 
paziti kako ih koriste na sceni, jer su posri- 
jedi i neki raritetni primjerci koji datiraju 
još iz 19. stoljeća. 

HUOJ je i dosad uspješno surađivao s 
Ansamblom LADO, primjerice kad su čla- 
novi HUOJ-a, za svečani koncert u povodu 
56. rođendana Lada, ulaznice mogli 
kupiti po promotivnoj cijeni. Radujemo 
se nastavku te suradnje i budućim druže- 
njima. + 


Modni stručnjak i glasnogovornik HZZO-a Nenad Korkut u riznici 
narodnih nošnji 

MEĐUNARODNA SURADNJA 


Hrvatsko-poljske 
folklorne veze 


piše NEVENKA ADRIA WEISSMANN 
snimila PETRA SLOBODNJAK 


nsambl LADO odazvao se pozivu 

poljskog Nacionalnog  ansam- 

bla plesova i pjesama Slask da 
sudjeluje u projektu ,Helokanie i njezine 
korelacije u državama južne Europe". Tije- 
kom održavanja seminara u prostorijama 
Ansambla LADO, od 5. do 9. prosinca, 
polaznici ansambala dviju zemalja razmi- 
jenili su iskustvo izvođenja tradicijskog 
načina pjevanja. 

Beata Pyda, voditeljica pjevanja i soli- 
stica, i Marian Chrobok, voditelj pjeva- 
nja Ansambla $lask, svladali su tehniku 
ojkanja, najstarijeg oblika arhaičnog, tra- 
dicijskog pjevanja na hrvatskim područ- 
jima, koje po etnografskoj podjeli pripada 
području dinarskog areala - dalmatinskog 
zaleđa, Ravnih kotara, Bukovice, podvele- 
bitskog kraja, Like, Korduna i karlovačkog 


»Bog se rodo? 


područja. Ojkanje je UNESCO uvrstio na 
popis ugrožene nematerijalne svjetske 
baštine. 

Prvakinja i solistica Ansambla LADO 
Dijana Banek i Adrijana Mamula naučile 
su pjesmu ,Helokanie*, jednu od najpo- 
znatijih pjesama na repertoaru Ansambla 
Slask, impresioniravši poljske kolege svo- 
jim vokalnim umijećem. 

Vrhunac plodne suradnje dvaju ansam- 
bala bio je u subotu 10. prosinca, u dvorani 
Ansambla LADO, kad su umjetnici izveli 
naučeni glazbeni materijal. 

Seminar namijenjen umjetnicima 
ansambala Slask i LADO vodili su Beata 
Pyda, solistica i voditeljica pjevanja An- 
sambla Slask, i Dražen Kurilovčan, diri- 
gent-glazbeni voditelj Ansambla LADO. 

Nositelj ovog projekta je Ansambl 
$lask u suradnji s Ministarstvom kulture 
i državne baštine Republike Poljske, a 
Ansambl LADO, zajedno s Ansamblom 
SLUK iz Republike Slovačke, jedan je od 


Marian Chrobok, voditelj pjevanja Ansambla Šlask, pratnja članovi Ansambla LADO: 


PETI 


prvak Bojan Kavedžija, solist Nenad Malić, srednja uloga Matelj Gluščić i plesač- 


pjevač Antun Leinveber 
»Slavuj piva? 


Beata Pyda, voditeljica pjevanja i solistica Ansambla $lask 


»Helokanie? 
»Sloneczko? 


Dijana Banek i Adrijana Mamula, prvakinja i solistica Ansambla LADO 

partnera u toj međunarodnoj suradnji. 

Nastavak partnerske suradnje očekuje 
se sljedeće godine, kad se planira zajed- 
nički koncert Ansambla $lask i Ansambla 
LADO u Zagrebu. 


ia ni 
BI lIHI 

Nevenka Adria Weissmann i Narian Chrobok u 
riznici narodnih nošnji 


Umjetnice Dijana 
Banek i Beata Pyda 
zamijenile su nošnje 
nakon izvedbe 
U prostorijama 
Ansambla LADO 


Diskusiju za okruglim stolom predvodili su 
voditelji projekta s hrvatske i poljske strane, 
Nevenka Adria Weissmann i Jaroslaw Mlynski 


LADO GODIŠNJAK 2016. 41 


KINEZIOLOGIJA IZA SCENE 


Plesači 1 pjevači 
u top-formi 


Ansambl LADO uvodi nove metode tjelesne pripreme plesača i pjevača, 
izloženih iscrpljujućim koncertnim nastupima. Stručnjaci su razradili poseban 
program za izvođače, a prvi rezultati vrlo su ohrabrujući 


piše ĐURĐA PODVORAC, prof. 
snimila PETRA SLOBODNJAK 


jelesna priprema plesača-pjevača 
I uvelike se razlikuje od pripreme 
sportaša različitih sportova. Plesači 
i pjevači, u svemu različiti od sportaša, u 
dobnom rasponu od dvadesetak do pede- 
setak godina, tijekom iznimno napornog 
scenskog nastupa dodatno su opterećeni i 
vrlo teškim nošnjama, što zahtijeva visok 
stupanj tjelesne izdržljivosti i dobru pri- 
premljenost za svladavanje napora kojima 
su izloženi. 


7 

Svatko od njih ima svoju povijest bole- 
sti i iskustvo liječenja od različitih ozljeda, 
a pjevači su dodatno izloženi iscrpljuju- 
ćem ovladavanju tehnikama pjevanja na 
kojima se temelji važan dio programa. 
Godišnji ritam (makrociklus) vježbanja 
i koncertnih nastupa bitno je drukčiji 
od periodizacije sportskih nastupa, pod- 
vrgnutih unaprijed određenim fazama i 
mikrociklusima. Od plesača i pjevača u 
određenim se, iznimno opterećujućim 
razdobljima (godišnji koncerti u stude- 
nome, ljetne ili inozemne turneje itd.), 
očekuju vrhunski rezultati neovisno o tje- 
lesnoj izdržljivosti, a ništa manja očekiva- 


nja nisu ni u zasebnim nastupima, čiji se 
ritam razlikuje od godine do godine. 


KORISNE PROMJENE 

Kineziolog se sučeljava s ozbiljnom profe- 
sionalnom zadaćom kako pjevače i plesače 
osposobiti za što lakše, bezbolnije i uspješ- 
nije obavljanje njihovih profesionalnih 
obveza. 

U posljednjih šest mjeseci uvedene 
su značajne promjene u sustav tjelesne 
pripreme plesača Ansambla LADO. Te su 
novine bile nužne, a već su pokazale dobre 
rezultate: Ansambl je na godišnjim kon- 
certima u studenome pokazao vrlo dobru 
formu i uspio izbjeći ozljeđivanja. Tome je 
pridonijela i suradnja umjetničkog vodi- 
telja, asistenata i trenera oko rasporeda 
opterećenja unutar trenažnog dana te 
redovni fizioterapijski zahvati usklađeni s 
mogućnostima plesača. 

Na početku sezone prvi su put pro- 
vedene dvotjedne bazične sportske pri- 
preme (dva treninga dnevno, jedan dan 
na futingu u Maksimiru) radi poboljšanja 
kondicije svih topoloških regija tijela i 
podizanja svih funkcionalnih i motoričkih 
sposobnosti. Osobita je pažnja posvećena 
stabilnosti centra tijela (core stability): 
trbušnih mišića, donjih leđa, zdjelice s 
pripojima bedrenih mišića, gluteusa. Kori- 
štena su jednostavna pomagala: pump 
setovi s mogućnosti prilagodbe optere- 


S novim umjetničkim vodstvom promijenjen je 
način i pristup zagrijavanju tijela prije plesnih 
proba, što se pokazalo korisnim i uspješnim 

KINEZIOLOGIJA IZA SCENE 


Tjelesna priprema uključuje 

istjecanje kondicije za 

boravka u prirodi i 
= 


ćenja prema potrebama, ručni utezi, step 
platforme, pilates lopte, gume i vijače. 


OPUŠTANJE I OPORAVAK 

Osim frontalnog načina rada, primje- 
njivani su cirkularni i kružni te intervalni 
treninzi razrađeni s dvije do tri težinske 
varijante. Tijekom priprema trenažni dan 
nastavljao se postavljanjem novih koreo- 
grafija i razradom postojećih, s niskim 
intenzitetom opterećenja i — naposljetku 
- core stability treningom i sustavnim vjež- 
bama istezanja za opuštanje i oporavak. 

Slične pripreme bile bi poželjne i nakon 
zimskog dijela godišnjeg odmora. 

Tijekom dijela sezone ispunjene nastu- 
pima preporučuju se kondicijski treninzi za 
zagrijavanje-prevenciju-održavanje i rege- 
neracijski treninzi s naglaskom na kinezio- 
terapijske i pilates core stability vježbe. U 
manje intenzivnim razdobljima predviđeni 
su razvojni kondicijski treninzi od 45 do 60 
minuta (repetitivna i eksplozivna snaga, 
brzinska izdržljivost). 

U budućnosti bi trebalo razvijati pro- 
grame i stvarati uvjete koji će omogućiti 
maksimalno individualiziran pristup sport- 
sko-plesnoj formi svakog pojedinca. - 

SUSTAV TJELESNE PRIPREME 

* Pomak svakodnevnih fitness treninga/zagrijavanja neposredno prije nastavka 
plesnih proba (kako bi zagrijavanje ispunilo svrhu - tjelesnu pripremu za plesne 
napore) 

. Obavezno sustavno istezanje na kraju radnog dana i poslije svakog nastupa 

. Priprema individualnog »treninga za održavanje“ tijekom ljetne stanke 

. Uvođenje dvotjednih sportskih priprema na početku radne sezone 

.  Ujednačavanje stila rada (trenerska ekipa s razrađenom koncepcijom i metodama) 


NOVI sjaj 


tradicijskog 


ruha 


U projektu obnove narodnih nošnji, uništenih u 


poplavama na području Cvelferije u županjskoj Posavini, 


sudjelovao je i Ansambl LADO. Obnovljene nošnje 
cvelferijskih vezilja LADO je predstavio na koncertu 
održanom 21. svibnja u Drenovcima. 


piše JOSIP FORJAN, ravnatelj Kulturnog centra Travno 


snimio DRAŽEN BOTA 


aselja županjske Posavine, južnog 

i jugoistočnog dijela _Vukovar- 

sko-srijemske županije, regio- 
nalno i etnografski dijele se u dvije veće 
skupine, povijesne cjeline — Elferiju i 
Cvelferiju. Cvelferiji pripadaju Drenovci, 
Đurići, Gunja, Posavski Podgajci, Rači- 
novci, Rajevo Selo, Soljani, Vrbanja i Stro- 
šinci. 

U katastrofalnoj poplavi koja je sredi- 
nom svibnja 2014. pogodila to područje, 
oštećeni su i uništeni mnogi primjerci 
tradicijskoga ruha. Ministarstvo kulture 
pokrenulo je u prosincu 2014. veliki pro- 
jekt kojim se željelo revitalizirati kul- 
turni život u stradalim selima, a potom i 
na cijelom području Cvelferije. Projekt je 
uključivao izradu tradicijskih instrume- 
nata i rekonstrukciju reprezentativnih 
kompleta različitih inačica narodnih noš- 
nji koje će se predati na trajno korištenje 
kulturno-umjetničkim društvima u tim 
selima. Ostvarenje projekta potpomogao 
je i Ansambl LADO, sakupivši na huma- 
nitarnom koncertu pedeset tisuća kuna. 
Novac je doniran Kulturno-umjetničkom 
društvu ,,Sava“ iz Rajeva Sela. 


U projektu je sudjelovalo mnoštvo 
pojedinaca i ustanova: Etnografski 
muzej u Zagrebu, Posudionica i 
radionica narodnih nošnji, Zajednica 
kulturno-umjetničkih djelatnosti 
Vukovarsko-srijemske županije, 
Ansambl LADO i Zavičajni muzej 
»Stjepan Gruber" iz Županje. 


)novljenaj 
baština! 
Cvelferije! 


OBNOVLJENA BAŠTINA 


U projekt su različitim aktivnostima 
bila uključena 153 pojedinca, udruge 
i ustanove, od kojih je 96 pojedinaca, 
udruga ili ustanova aktivno sudjelo- 
valo u izradi nošnji. Izrađena su ukupno 
84 kompleta (62 kompleta slavonskih 
šokačkih nošnji, 20 kompleta za boš- 
njačku i 2 kompleta za slovačku nacio- 
nalnu manjinu), 18 valjanih šokačkih 
vesti špenzleta, muški šokački kaput od 
čohe i muška šokačka bunda te cifrani 
kožuh. Izrađeno je 25 tradicijskih instru- 
menata. Novcem koji je donirao Ansambl 
LADO, za KUD ,,Sava* iz Rajeva Sela izra- 
đena su tri kompleta svečanih muških i 
jedan komplet svečane ženske cvelferske 
narodne nošnje, ukrašene starinskom 
tkalačkom tehnikom čunčanja te pet 
komada muških valjanih vesti špenzleta. 
One su prepoznatljiv simbol regionalnog 
i nacionalnog identiteta stanovnika Gve- 
Iferije. 

Rezultati projekta predstavljeni su na 
koncertu u Drenovcima 21. svibnja 2016., 
na kojem su sudjelovala zavičajna kultur- 
no-umjetnička društva i Ansambl LADO. 
Tom prigodom umjetnici Lada izveli su 
dvije točke: ,,Ej, sviraj Pavo“ — pjesme i 
plesovi Baranje, a posebno za ovu pri- 
godu izvedena je točka ,,Cvelferijo, srce 
Slavonije" — pjesme i plesovi Cvelferije, 
koju je koreografski oblikovao Mojmir 
Golemac, a glazbena obrada zasluga je 
Zorana Jakunića. Ansambl LADO izveo 
ju je u nošnjama koje su izradile vezilje 
u Cvelferiji, uključene u projekt njihove 
obnove. = 


LADO je pripremio splet duhovnih i 
svjetovnih napjeva 

Svečanost 
duhovnih | 
vrijednosti 


piše LIVIJA ZGURIĆ 
snimke FOTOARHIVA HRVATSKE 
BISKUPSKE KONFERENCIJE 


Hrvatskome narodnom kaza- 

lištu u Zagrebu, u organizaciji 

Hrvatske biskupske konferen- 

cije, 13. listopada održana je 
svečana akademija u povodu 25. obljetnice 
uvođenja katoličkoga vjeronauka u hrvat- 
ske osnovne i srednje škole te predškolske 
ustanove. Vjeronauk je u hrvatske škole 
uveden 1991. godine, na temelju Ugovora 
Svete Stolice i Republike Hrvatske te pro- 
vedbenog ugovora Vlade RH i Hrvatske 
biskupske konferencije. 


Mons. Đuro Hranić, predsjednik Vijeća HBK 
za katehizaciju i novu evangelizaciju 


Bogat kulturni program započeo je 
izvođenjem hrvatske himne u interpre- 
taciji Ansambla LADO, koji se te večeri 
u nekoliko navrata vraćao na pozornicu, 
svaki put nagrađen burnim pljeskom 
publike. Cijelo događanje pratili su ugledni 
uzvanici iz kulturnog, političkog i vjer- 
skog života Republike Hrvatske. 

Crkveni i svjetovni uglednici, primje- 
rice msgr. Želimir Puljić, predsjednik 
Hrvatske biskupske konferencije, i Pre- 
drag Šustar, tadašnji ministar znanosti, 
obrazovanja i sporta, nisu krili zadovolj- 
stvo dojmljivim ugođajem u Hrvatskom 
narodnom kazalištu. 

Mnoge koreografije na repertoaru 
Ansambla LADO sadrže prikaz vjerskih 
običaja duboko ukorijenjenih u hrvatskom 
narodu. LADO je odraz nacionalnog bića, 
promicatelj duhovnih vrijednosti i brižni 
čuvar tradicijske baštine, pa je nazočnost 
Ansambla na obljetničkoj svečanosti bila i 
očekivana i neizostavna, jednako kao što 
su Ladovi korizmeni i božićni koncerti 
neizostavan dio blagdanskih ugođaja. - 


piše LIVIJA ZGURIĆ 
snimila PETRA SLOBODNJAK 


Oživljavanje 
folklorn 


dvorani Ansambla LADO pred- 
stavljena je koreografija Ivice 
Ivankovića ,,Po zelinskom kra- 
ju*, kojom se publici prezen- 

tira folklorna baština zelinskog kraja. 
»Novu koreografiju postavili smo uz 
financijsku potporu Ministarstva kulture 


NOVA KOREOGRAFIJA 


Republike Hrvatske, a osobito smo pono- 
sni na to što je uz našeg dugogodišnjeg 
suradnika, koreografa Ivicu Ivankovića, 
glazbenu obradu za ovu točku pripremio 
Alan Kanski, voditelj orkestra Ansambla 
LADO", rekao je tom prigodom ravnatelj 
Krešimir Dabo. 

Glazbeno-scenski prikaz zelinske fol- 
klorne baštine rezultat je Ivankovićevih 
istraživanja u gradiću Sveti Ivan Zelina i 
okolici, kao i znanja stečenih na davnim 
folklornim seminarima na kojima su ple- 
sove zelinskoga Prigorja predstavili dr. sc. 
Ivan Ivančan i Ivan Kamenarić. Lokalna 
kulturno-umjetnička društva i danas vrlo 
uspješno njeguju i predstavljaju osebujnu 
folklornu građu zelinskoga kraja. 

»Za potrebe oživljavanja zelinske fol- 
klorne građe ovim novim scenskim pred- 
stavljanjem Ansambl LADO raspolaže i 
vrlo lijepim, izvornim zelinskim narodnim 
nošnjama koje odlikuje jednostavnost i 
čvrsta poveznica s tradicijom. Za LADO 
ih je birao njegov osnivač, prof. Zvonimir 
Ljevaković. To mojem postavljanju ove 
koreografije daje dodatnu težinu, a meni 
je veliko zadovoljstvo i posebna čast što 
sam bio u prilici predstaviti je kolegama u 
Ansamblu i publici", istaknuo je koreograf 
Ivica Ivanković. 


Koreografija je premijerno izvedena 
u dvorani Ansambla LADO 

Blagdanski ugođaj 
bliskosti 1 dobrote 

piše LIVIJA ZGURIĆ 
snimila PETRA SLOBODNJAK 


11. prosinca 

12. prosinca 
14. prosinca 
15. prosinca 
19. prosinca 
20. prosinca 
21. prosinca 
22. prosinca 


ožićna turneja u blagdanskom 

ozračju za Ansambl LADO uvi- 

jek ima posebno značenje. Bliži 

se kraj godine, vrijeme je to 

u kojem jedni drugima želimo dati ono 

najbolje od sebe, zaboraviti na sve tegobe 

minule godine i veseliti se svemu onome 

što je bilo lijepo i dobro i čemu se nadamo 

u dolazećoj godini. Znamo da se veselje 

malo čime može tako snažno izraziti kao 

pjesmom i plesom, a u tome je LADO ne 

samo nenadmašan, nego i istinski zago- 

vornik promicanja onih duhovnih vrijed- 

nosti na kojima se temelji ljudska sreća i 
zadovoljstvo. 

U sklopu božićne turneje poseban su 
doživljaj gostovanja u mjestima u koja 
LADO dolazi prvi put s božićnim progra- 
mom, jer je to i za publiku i za Ansambl 
susret za pamćenje. Ove godine bio je to 
nastup u Hrvatskoj Kostajnici, u Crkvi sv. 
Antuna Padovanskog. A u malom mjestu 
Vrbanj na otoku Hvaru LADO je nastupio 
čak dva puta. 

Tradicionalna božićna turneja, ,,Pre- 
dragi, razveselite se" započela je 11. pro- 
sinca u Ogulinu, a završila božićnim 
koncertom u Varaždinu 22. prosinca. 

Jednosatni božićni program, izvođen 
pretežito u sakralnim prostorima, bio 
je sastavljen od 18 tradicijskih napjeva, 
a publika je imala prilike uživati u glaz- 
benim obradama Dražena Kurilovčana, 
Tomislava Uhlika, Bože Potočnika, Joška 
Ćalete, Zorana Jakunića te Ivice i Branka 
Ivankovića. 

Uz poznate napjeve, poput ,Veseli se, 
Majko Božja", ,,Oj, djetešce moje drago“ i 
»Radujte se, narodi", LADO je pripremio 
i manje poznate tradicijske napjeve iz 
Slavonije, Baranje, Turopolja, Hrvatskog 
zagorja, Gradišća, Dalmacije i Primorja. 
Ansamblom je dirigirao Dražen Kurilovčan. 


Ogulin, Crkva bl. Alojzija Stepinca 

Hrvatska Kostajnica, Crkva sv. Antuna Padovanskog 

Vrbanj, Župna crkva Sv. Duha 

Vrbanj, Župna crkva Sv. Duha 

Trnovec Bartolovečki, Župa Majke Božje Snježne 

Novska, Kinodvorana Pučkog otvorenog učilišta 

Zagreb, Crkva sv. Antuna Padovanskog 

Varaždin, Katedrala Uznesenja Blažene Djevice Marije na nebo 


BOŽIĆNI KONCERTI 


Iznimno dirljiv bio je humanitarni 
koncert u Crkvi blaženog Alojzija Ste- 
pinca u Ogulinu. Organizirala ga je udruga 
Oda prijateljstvu, koja je prihod od pro- 
daje ulaznice namijenila liječenju deseto- 
godišnje djevojčice Ive Cindrić koja boluje 
od cerebralne paralize. 

LADO je uvijek ondje gdje se pomaže 
onima kojima je pomoć najpotrebnija. U 
blagdanskom ozračju bliži smo jedni dru- 
gima i nastojimo činiti samo ono što je 
dobro i za pojedince i za zajednicu. Ljepšu 
božićnu čestitku teško je i zamisliti. 


Božićni program Dražena Kurilovčana emitiran 
na Božić na HTV-u 


Ansambl LADO u božićnom IN Magazinu 
Nove TV 


LADO GODIŠNJAK 2016. 49 


50 


ZAŠTO VOLIM LADO 

Anđa Marić 


Osjećaj ponosa 
1 skromnosti 


Volim LADO jer sam odrastala uz mamino i tatino oduševljenje tim folklornim 
ansamblom. Uskoro sam i sama počela shvaćati veličinu i ljepotu Ansambla i uživati 
u njihovim koncertima. Na Ladovim sam koncertnim nastupima često ganuta do 
suza audiovizualnom čarolijom koja se događa na pozornici, u našim očima, ušima 
i- vjerujem - srcima. Svaki nastup Ansambla LADO ispunjava me ponosom, ali i 
osjećajem vlastite skromnosti pred iznimnim bogatstvom kulture kojim se ponosi 
naša zemlja. — 


Dalibor Petko 


televizijski voditelj 


LADO nas uči 
O našoj zemlji 


Ansambl LADO sinonim je za profesionalnost, ljepotu zvuka i tradicijsku estetiku. 
Povjeriti Ansamblu LADO da predstavlja Hrvatsku diljem svijeta idealan je način da 
se upoznaju sve vrijednosti i ljepota naše tradicionalne kulture. Imao sam priliku 


nekoliko puta surađivati s Ansamblom i za te me prigode vežu samo lijepe uspomene. 


Iako se čini da skupina od 50 ljudi na jednome mjestu može izazvati laganu 
pomutnju, umjetnici su pokazali da se - kad su posrijedi takvi profesionalci 
besprijekorno obavljeni posao na sceni obavlja s lakoćom. LADO uvijek može 
ugodno iznenaditi. Kad i nehotice pomislimo da je u hrvatskom folkloru sve rečeno, 
odlaskom na Ladov koncert opovrgnemo sami sebe, svaki put doživimo posve novo 
iskustvo i naučimo nešto novo o sebi i svojoj zemlji. 

Ladovcima želim uspješnu nadolazeću godinu i što više novih izazova kojima će 
oduševljavati poklonike plesne i glazbene umjetnosti. 


LADO 
u očima 
mališana 


Mališani Dječjeg vrtića Jarun, skupine 
Jabuka, bili su 10. svibnja - gledajući 
generalnu probu Ansambla LADO - 
zadivljeni umijećem folklornih umjetnika 
koji su ih ugostili u svojim prostorijama. 
Bio je to prvi susret šestogodišnjih 
polaznika vrtića Jarun s Ladom. 

Pri povratku u vrtić uzbuđeno su pričali 
o tradicijskim instrumentima, narodnim 
nošnjama, plesovima i pjesmama koje su 
vidjeli i čuli. Odgojiteljice Sanja Puzak i 
Martina Budrović usmjerile su vrtićke 
aktivnosti na doživljaj susreta sLadom i 
tako je nastao likovni kolaž uspomena, 
oslikan dječjom rukom. 


Što ih se najviše dojmilo 


PIA: Prekrasno, tako nešto nisam nikad 
vidjela, najbolje mi je bilo kad su četiri 
cure plesale na početku. 

ANDRIJA: Bilo mi je najljepše kad su na 
kraju svi zajedno plesali i pjevali jer je bilo 
jako puno ljudi i radili su pokrete koji su 
mi se svidjeli. 

MARTA: Najbolje mi je bilo kada su vrtjeli 
rukama jer sam tada počela pljeskati i 
oponašati ih. 

IVAN: Najviše mi se svidjelo kad je striček 
svirao gajde jer je instrument jako lijep. 
LEON: Kad je onaj striček pjevajući 
govorio drugima što trebaju raditi, prvi je 
glasno viknuo i drugi su to napravili. 
ELENA: Kad su se cure tuckale jajima. 
TIA: Kad je striček lupao po 

velikom bubnju i kad su pjevali 
ijuijuijujuuuuuuuu... 

LOVRO: Gajde su mi se svidjele jer imaju 
super zvuk i nisam ih nikad dosad vidio ni 
čuo. 

LOTTA: Najljepši su mi bili kristalići na 
maramama i nošnjama. I ja bih htjela 
takvu haljinu jer ja isto idem na folklor. 

UPOŽ NALIK MONMEKE INOVE INSTRUMENTI 


IVOR: Bilo mi je super kad su 
govorili: prva ruka, druga ruka, jer su 
to neke čudne rime. 

RITA: Kad je striček bubnjao na 
velikom bubnju, lupalo mi je srce, 

a kad je teta s košarom na početku 
visoko pjevala, to mi se jako svidjelo. 
FRANO: Dragulji na nošnjama su 
bili najljepši, prvi put sam čuo veliki 
čudni bubanj i cimbal koji su odlični. 


€ljsg "+ KiMBAL 
4 Ni : 57 
o le“ 


DARIJA: Tete u maramama s 
draguljima bile su prekrasne, i ja 
bih htjela takvu haljinu. 
GABRIEL: Svidio mi se striček koji 
svira cimbal. 

LUGIA: Kad je gospodin bubnjao, 
ja sam u ritmu muzike pljeskala, 

a kad su se tete vrtjele u krug, 
izgledale su kao princeze. — 

IN MEMORIAM 


piše MIRA TUNUKOVIĆ 


Vjera Šare 
Durrigl 
(1939. - 
2016.) 


snimka FOTOARHIVA ANSAMBLA LADO 


Napustila nas je još jedna 
zaljubljenica u LADO, u 
kojem su članovi Ansambla 
uvijek na poseban način 
čuvali narodnu umjetnost 
i njegovali ljubav prema 
folkloru. Vjera Šare Diirrigl 
bila je jedna od njih, 
zaljubljenica u svoj posao i 
ponosna čuvarica folklorne 
baštine. 

Upoznala sam je davne 
1957. godine kad sam došla 
na audiciju za primanje u 
amatersku grupu, a ona je 
tada već bila profesionalna 
plesačica u Ladu. U to smo 
doba mi mladi sanjali o 
dolasku u LADO, a kad se 
to napokon ostvarilo, sreći i 
ponosu nije bilo kraja. Ubrzo 
smo postale bliske prijateljice. 
Uvijek ću je se sjećati kao 
vrlo talentirane plesačice 
i pjevačice s prekrasnom 
kovrčavom kosom, lijepim 
osmijehom i iznimno blagom 
naravi. 

Prof. Zvonimir Ljevaković 
postavljao je 1958. godine 
veliku koreografiju za koju je 
glazbu pisao Bojan Adamič, a 
mi amateri svaku smo večer 
na ljetnoj turneji, umjesto 
profesionalaca Lada, nastupali 
na terasi hotela Plava laguna u 

Poreču. S nama je bila i Vjera, 
od milja zvana Verica. Bila 

je to za nas velika scenska 
odgovornost, a na nastupima 
je često bio nazočan tadašnji 
direktor Lada, poznati 
skladatelj Ivo Kirigin. Svima 
nam je to bio predivni san 

u kojem smo - radeći jedan 
od najljepših poslova na 
svijetu - pjevajući i plešući, 
jedni prema drugima razvijali 
posebnu emocionalnost, 
temeljenu na zajedništvu 

i entuzijazmu, koju smo 
prenosili ina publiku. 

Iz tih se lijepih odnosa 
ljubavi i privrženosti rodilo i 
nekoliko ladovskih brakova. 
Jedan od njih bio je Verice 
i Antuna Diirrigla, koji 
je trajao do kraja njezina 
života. Svoju ljubav prema 
folkloru prenijeli su i na 
svoju djecu, pa njihovi unuci 
plešu u manjim folklornim 
ansamblima pod vodstvom 
starijih članova Lada. 


Vera 
Martinčević 
(1944. - 
2016.) 


piše JADRANKA GRAČANIN PUTNIK 
snimka FOTOARHIVA ANSAMBLA LADO 


Po prvi put pišem na papiru 
natopljenom suzama, po 
prvi put pišem nekrolog 
svojoj kolegici. Nikad ništa 
teže i žalosnije... 

Napustila nas je draga i 
po mnogočemu jedinstvena 
Vera Martinčević. Došavši u 
Ansambl na poziv profesora 
Zvonimira Ljevakovića, 
unijela je u naše fino 
agramersko ophođenje 
sarajevski šarm, humor i 
vokabular svojstven samo 
ondašnjem, neponovljivom 
bosanskom izričaju. 

I danas, na gotovo 
svakom druženju, 
prepričavamo njezine 
duhovite komentare i 
dosjetke kojima nas je 
nasmijavala, raznježila ili 
»utoplila“. 

Bila je sasvim sigurno 
jedna od najboljih plesačica u 
povijesti Ansambla. Tehnički 
najzahtjevnije elemente 
i koreografije izvodila je 


besprijekorno, s lakoćom i 
autentičnim stilom. 

Kako smo u to vrijeme 
izvodili program koji je 
obuhvaćao područja cijele 
bivše države, svi oni koji nisu 
imali priliku vidjeti njezine 
bravurozne izvedbe đuj- 
duja i šote, bili su uskraćeni 
za jedinstven doživljaj. 
Svojim baršunastim altom 
umnogome je oplemenila 
naše vokalne izvedbe. 

LADO je - kao kulturna 
institucija, uzorna i po tome 
što iznimno poštuje svoje 
članove, ali i kao kolektiv 
povezan zajedništvomi 
prijateljstvom - svoju dragu 
Veru na vječni počinak 
ispratio dostojanstveno i s 
puno ljubavi. 


(JEK mija == HBOR 


i 


UMJETNOST 
OSMIJEHA 


PRINTERA MAX FACTOR X 


CROATIA 


CATERING KVATRIĆ 


PLESAČI PJEVAČI ANSAMBLA LADO 
Plesači pjevači prvaci: Dijana Banek, 
Dubravko Radić, Bojan Kavedžija 
Plesači pjevači solisti: Jasenka Blažon, 
Zrinka Bogat-Malus, Nataša Gluić, Vlatka 
Hlišć, Tamara Horvat, Vlatka Januš- 
Maroković, Adrijana Mamula, Irena 
Matica, Petra Matutinović, Iva Sekula, 
Sandra Sekula, Helena Štrbac, Željko 
Kveštak, Nenad Malić, Dejan Pilatuš, 
Miljenko Piškorić, Hrvoje Radić, Goran 
Sekula, Alen Šušković, Goran Vašarević 
Plesači pjevači srednje uloge: 
Snježana Hulina, Kristina Opačić 
Vrućina, Ana Spišić, Pavo Begovac, 
Matej Gluščić, Boris Harfman, Igor 
Horvat, Dražen Zovko 

Plesači pjevači: Anita Huđek, Klara 
Kašnar, Mateja Kovačević, Iva Piler, 
Ivana Prokop, Maja Putak, Antun 
Leinveber 


GLAZBENICI ANSAMBLA LADO: 
Glazbenici solisti: Saša Dostičić, 
Mladen Kosovec, Željko Kravarščan, 
Josip Križanić, Željko Lukačin, Dalibor 
Paurić, Branimir Ranogajec, Stjepan 
Večković 

Glazbenici voditelji dionica: 

Igor Barić, Marko First, Branimir Grđan, 
Mario Hajsok, Goran Hlebec, 

Mladen Trčak 


Ansambl narodnih plesova i pjesama Hrvatske 
Trg maršala Tita 6a, 10000 Zagreb 

Tel. +385 14828 472, 4828 473 

Fax +385 1 4828 474 

e-mail: ladoQlado.hr 

web: www.lado.hr 


RAVNATELJ: Krešimir Dabo 
UMJETNIČKI VODITELJ: Andrija Ivančan 


DIRIGENT - GLAZBENI VODITELJ: Dražen Kurilovčan 
PLESNI VODITELJI: Vlatka Hlišć, Alen Šušković 
VODITELJ ORKESTRA: Alan Kanski 

KOREPETITOR: Antun Kottek 


VODITELJ PRODAJE ZA HRVATSKU: Nikola Obad 
VIŠI STRUČNI SAVJETNIK ZA MEĐUNARODNE 
ODNOSE: Nevenka Adria Weissmann 

VIŠI STRUČNI SAVJETNIK ZA ODNOSE 

S JAVNOŠĆU I MARKETING: Livija Zgurić 

VIŠI STRUČNI SAVJETNIK ZA PRAVNE POSLOVE: 
Ileana Jurin Bakotić 

RUKOVODITELJ ODSJEKA SLUŽBE RAČUNOVODSTVA: 
Sanja Rogošić 

VODITELJ MATERIJALNE IMOVINE I BLAGAJNE: 
Sanja Čapalija 


VODITELJ LIKVIDATURE I OBRAČUNA PLAĆA: Sanjica Kučko 


VODITELJ ODSJEKA ADMINISTRATIVNIH I 
KADROVSKIH POSLOVA: Željka Hadžić 


VODITELJ TEHNIKE: Tomislav Štrok 
TEHNIČAR-TON MAJSTOR: Matija Auker 


VODITELJ ODSJEKA NABAVE I ODRŽAVANJA: Ivan Đuričić 


VODITELJICA FUNDUSA I RADIONICE NOŠNJI: 
Vesna Kurilovčan 
GARDEROBIJERKA - KROJAČICA: Miljenka Lenđel 


SPREMAČICE: Helena Pali, Ana Tipura 


